Oboleli od koronavirus mogu da nose patogene u telu i do pet nedelja\nZdravlje Autor:Daily Mail15. mar. 202013:09 > 14:31\nPacijenti oboleli od koronavirusa mogu da nose patogene i do pet nedelja, otkrila je nova studija.\nIstraživači iz Kine otkrili su da ljudi mogu da žive sa virusom u disajnim putevima čak 37 dana. To je 2,5 puta duže od obaveznog dvonedeljnog perioda izolacije koji zahteva većina zdravstvenih stručnjaka.\nZa studiju, objavljenu u medicinskom časopisu “The Lancet”, proučavano je 191 pacijent iz dve bolnice u Vuhanu.\nVirus opasnost i za trudnice, lekari kažu – do sad bez ozbiljnijih komplikacija\nTim je koristio elektronsku medicinsku dokumentaciju za prikupljanje demografskih podataka kao i laboratorijskih podataka.\nIstraživači su otkrili RNK virus, koji nosi genetske informacije, u respiratornim uzorcima pacijenata, u proseku oko 20 dana, nakon što su se razboleli.\nNajkraće vreme kada je neko bio zarazan bilo je osam dana, a najduže vreme 37 dana.\n„Produženo širenje virusa daje osnovu za strategiju izolacije zaraženih pacijenata i optimalne antivirusne intervencije u budućnosti“, piše u izveštaju.\n„Ovo saznanje ima važne implikacije kako na donošenje odluka o izolaciji pacijenta tako i na smernice oko dužine trajanja antivirusnog lečenja”, napisali su u izveštaju doktorka Fei Džou iz Kineske akademije medicinskih nauka i ostali autori.\nPoslednja u nizu studija pokazala je da virus može da preživi mnogo duže nego što se ranije mislilo.\nStudija koju je sprovela Američka vlada i drugi naučnici otkrila je da virus može da preživi u vazduhu tri sata i na ravnim površinama do tri dana. Testovi su pokazali da virus može da opstane na na bakru četiri sata, na kartonu celi dan, a na plastici i čeliku do 72 sata.\nI nemačka studija je otkrila da zaraženi pacijenti šire velike količine virusa pre nego što se pojave simptomi. To znači da kada su ljudi imali blaže simptome, poput umora ili kašlja, virus je i tada lako mogao da se prenosi na druge osobe.


RTCG - Radio Televizija Crne Gore - Nacionalni javni servis :: Korona virus - Svijet :: Vlada Kosova usvojila nove anti-kovid mjere\n12. 09. 2021. 18:28 >> 18:29 0\nVlada Kosova je na današnjoj elektronskoj sednici usvojila nove anti kovid mjere, među kojima je najveća novina da se početak školske godine na svim nivoima preduniverzitetskog obrazovanja na Kosovu odlaže do 26. septembra.\nI do sada je početak nove školske godine, predviđen za 1 septembar, bio odložen zbog velikog broja slučajeva infekcije korona virusom.\nOstaje na snazi mjere da je dozvoljeno okupljanje do 20 ljudi na udaljenosti od 1,5 metra kao i da javne institucije rade samo sa neophodnim osobljem.\nZa ulazak u javne institucije potrebno je imati potvrda o vakcinaciji, najmanje jednom dozom vakcine, PCR test ne stariji od 72 sata i serološki test.\nOd 13. septembra, na graničnim prelazima, stariji od 16 godina dužni su da predoče potvrdu o vakcinaciji protiv kovida -19 ili odgovarajuće testove.\nMjere u oblasti gastronomije ostaju i dalje na snazi, zabrana kretanja od 22 do 5 sati takođe ostaje na snazi, dok je nošenje maske obavezno u svim slučajevima sem u vozilima kada je u njoj jedna osoba ili su u njoj članovi uže porodice, kada se jede ili pije i kada se izlazi u pojedinačnu šetnju.\nRanije donijete mjere ostaju na snazi, a nakon procjene stanja očekuje se da će se nove mjere razmotriti prije 26. septembra.


pink.rs | FIFA angažovala dvojicu advokata iz UEFA\nFIFA angažovala dvojicu advokata iz UEFA\nMedjunarodna fudbalska federacija (Fifa) angažovala je danas dvojicu vrhunskih i dugogodišnjih advokata iz Evropske fudbalske unije (Uefa).\nU Fifu su prešli dosadašnji direktor pravnih poslova Uefe Alisder Bel i bivši direktor za integritet Emilio Garsija, i radiće u sedištu svetske kuće fudbala u Cirihu, naveo je anonimni izvor Asošiejted presa.\nPredsednik Fife Djani Infantino je do 2016. godine bio na funkciji generalnog sekretara Uefe i obojica su radili sa njim u Uefi.\nBel će postati zamenik generalnog sekretara Fife za administraciju i zameniće dugogodišnjeg pravnog savetnika svetske kuće fudbala Marka Viligera, čiji odlazak je najavljen pre dve nedelje. Viliger je od 2007. godine bio glavni advokat bivšeg predsednika Fife Sepa Blatera i njegova ključna veza sa američkim tužiocima, u istrazi o korupciji u svetskom fudbalu.\nGarsija će postati glavni službenik Fife za pravo i integritet, u vreme kada je Etički komitet, čini se, izgubio nezavisnost pod Infantinom. Španski advokat je pre šest godina došao u Uefu i činilo se da će biti kandidat za predsednika Fudbalskog saveza Španije, ali se nije kandidovao, nakon što je prethodni predsednik Anhel Marija Viljar uhapšen u sklopu istrage u korupciji. Fifa i Uefa su u poslednje vreme u sukobu. Fifa kontroliše reprezentativna takmičenja, medju kojima i Svetsko prvenstvo, a Uefa najunosnije klupsko takmičenje, Ligu šampiona.\nKako je naveo AP, javna neslaganja Infantina i predsednika Uefe Aleksandra Čeferina slična su onima izmedju Blatera i dvojice prethodnih predsednika Uefe Mišela Platinija i Lenarta Johansona.


RTCG - Radio Televizija Crne Gore - Nacionalni javni servis :: Politika :: Spoljna politika Crne Gore 100 odsto usklađena sa EU\n24. 09. 2021. 16:43 >> 16:43 1\nBEČIĆ U BUDIMPEŠTI\nSpoljna politika Crne Gore 100 odsto usklađena sa EU\nCrna Gora ima 100 odsto usklađenu spoljnu politiku sa EU, kazao je predsjednik Skupštine Aleksa Bečić, poručujući da se nada da će makar jedna država Zapadnog Balkana, do kraja mandata Evropske komisije (EK), postati članica Evropske unije (EU).\nOn je, kako je saopšteno iz Skupštine, učestvovao na desetom sastanku predsjednika Parlamenata Jugoistočne Evrope o proširenju Evropske unije (EU), koji se održava u Budimpešti.\nEvropski komesar za proširenje Oliver Varhelji istakao da je svoj mandat započeo sa jasnim ciljem da makar jedna članica Zapadnog Balkana uskoro postane dio EU.\nVarhelji je, kako se navodi u saopštenju, dodao da je Crna Gora otvorila sva pregovaračka poglavlja, te pohvalio to što se uprkos tome odlučila za novi, izazovniji, pregovarački model.\nBečić je zahvalio predsjedniku Mađarske Viktoru Orbanu i Vladi te države na podršci u integracionim procesima zemalja Jugoistočne Evrope.\nU saopštenju se dodaje da je Bečić zahvalio i Varheljiju na prijateljskoj, kontinuiranoj, posvećenosti i unapređenju pregovaračkih procesa.\nBečić je kazao Crna Gora ima 100 odsto usklađenu spoljnu politiku sa EU, da 80 odsto građana podržava proces EU integracija, i da nema otvorenih bilateralnih pitanja koja mogu biti prepreka na evropskom putu.\n“Želim da izrazim nadu i očekivanje da će se želje, planovi i ciljevi komesara Varheljija, evropskih institucija i svih nas zajedno ostvariti i da će najmanje jedna zemlja ZB do kraja ovog mandata EK biti u prilici da postane nova članica EU”, rekao je on.\nBečić je poručio da samo ujedinjena Evropa, povezana zajedničkim vrijednostima, uspijeva da odoli savremenim zdravstvenim, socijalnim, bezbjednosnim i drugim izazovima.\n“Bečić je dodao i da samo ujedinjena Evropa garantuje dugoročni mir, stabilnost i napredak, te da garantuje najljepšu evropsku budućnost državama članicama Jugoistočne Evrope i njihovim narodima”, kaže se u saopštenju.\nBečić je, kako se navodi u saopštenju, istakao da prostor Jugoistočne Evrope ne bi trebao da bude samo geografski dio Evrope, već važan kulturološki, istorijski, politički i ekonomski centar evropskih vrijednosti.\nBečić je rekao su ogromni neiskorišćeni potencijali u dijelu izgradnje velikih infrastrukturnih projekata, mogućnost turističke saradnje i valorizacije prirodnih, kulturnih i istorijskih resursa, čvršća i bolja pozicioniranost EU među globalnim konkurentima, samo neke od prednosti integracione saradnje zemalja Jugoistočne Evrope sa Evropskom unijom.\nBečić je, kako se navodi u saopštenju, ukazao i na značaj uspostavljanja zajedničke kontrole granica.\nTime bi se, kako je istakao, unaprijedila bezbjednost svih zemalja Evrope, što bi bio značajan doprinos zajedničkoj borbi protiv terorizma, koji predstavlja sve veću opasnost za EU.\n“Ono zašto integracija zemalja Jugoistočne Evrope u Evropsku uniju mora biti na listi prioriteta i zašto moramo dati svoj maksimum u ovim procesima jeste jačanje vladavine prava, unaprjeđenje ekonomskog prosperiteta, usaglašavanje legislative sa legislativom EU”, kazao je Bečić.\nOn je dodao da osnaživanje međusobne saradnje, “čime bismo postigli dugoročnu stabilnost ovog regiona, koja je ključna i za stabilnost cijele Evrope”.\nBečić je, kako su kazali iz Skupštine, naglasio da ostvarivanjem transnacionalne saradnje država koje su u procesu pristupanja EU, građani Crne Gore dobijaju priliku da kroz projekte koje sprovede sa susjedima riješe zajedničke probleme.\n“Podstaknu društveni i ekonomski razvoj i zapošljavanje, steknu iskustvo u korišćenju sredstava Evropske unije i dostizanju evropskih standarda”, dodao je on.\nBečić je, kako se navodi u saopštenju, istakao i da bi usklađivanje pravnih tekovina zemalja pristupnica sa pravnim tekovinama EU, garantovalo pravnu sigurnost i podstaklo povećanje stranih investicija.\n“Čime bi se smanjila potreba emigracionih procesa i prekinuo trend odliva mladih ljudi iz zemalja Jugoistočne Evrope”, rekao je Bečić.\nTo bi, kako je kazao, imalo pozitivan uticaj na stare i nove članice EU, jer bi povećane kapitalne transakcije dovele do investicionog impulsa koji će ubrzati ekonomski rast i obezbijediti nova radna mjesta.\n“Sve ovo će dovesti do smanjenja jaza po pitanju razvijenosti između zemalja EU i zemalja Jugoistočne Evrope koje nisu članice EU”, kazao je Bečić.\nOn je, u obraćanju, podsjetio da je Crna Gora nedavno obilježila 30 godina od usvajanja Deklaracije o ekološkoj državi Crnoj Gori.\nKako je saopšteno iz Skupštine, Bečić je ocijenio da je važno uspostaviti državni i evropski odnos prema životnoj sredini, unapređenju ekoloških standarda i razvoju ekološke svijesti građana.\nU tom kontekstu, kako je naveo, upravo će se pooštravanjem ekoloških standarda u zemljama Jugoistočne Evrope podstaći borba protiv transnacionalnog zagađenja životne sredine, kao i borba za ostvarenje ciljeva održivog razvoja.\nBečić je još jednom ponovio da je EU, jačanje partnerstva u okviru NATO saveza, snažna regionalna saradnja, pomirenje među vjerama i nacijama, crnogorski kurs koji, kako je rekao, nema alternativu.\n“Crna Gora će dati pun evropski doprinos jačanjem bilateralnih i multilateralnih odnosa sa svim zemljama Jugoistočne Evrope kako bi svi zajedno istinski bili Evropa”, zaključio je Bečić.\nNastaviti započeti dijalog zbog evropskog konsenzusa\n"Da Crna Gora brzo postane članica EU"


Šumadinci u potrazi za "brejkom" - KRAGUJEVAČKI SPORT\nŠumadinci u potrazi za „brejkom“\nDa li će košarkaši Radničkog nakon osam uzastopnih poraza konačno uspeti da ugledaju svetlo na kraju tunela? Odgovor na ovo pitanje znaće se nakon sutrašnjeg gostovanja izabranika trenera Filipa Soceka u vršačkom „Milenijumu“, gde će odmeriti snage sa domaćom ekipom Vršca, koja ove sezone ima samo jedan poraz u svojoj dvorani.\nTrenutna situacija u kojoj se košarkaši Radničkog nalaze neodoljivo podseća na radnju iz svima nama dobro poznatog komada Semjuela Beketa „Čekajući Godoa“. Glavni junaci tog komada, Vladimir i Estragon, na kraju nisu dočekali Godoa, a da li će navijači Radničkog nakon dvomesečne agonije konačno dočekati novu pobedu svog voljenog tima ostaje da se vidi.\nProkockali su Šumadinci nekoliko zaista lepih prilika da okončaju ovu negativnu rezultatsku seriju, čime su sebe doveli u poziciju da na jednom teškom gostovanju, kao što je ovo u Vršcu, traže preko potrebne bodove u borbi za očuvanje prvoligaškog statusa.\nZa razliku od Kragujevčana, Vrščani su sa dvanaest ostvarenih pobeda već uveliko prebrinuli sve brige oko opstanka u ligi, što im omogućava da znatno rasterećenije uđu u predstojeću utakmicu. Ekipa trenera Vladimira Đokića ove sezone praktično ne zna za poraz u svojoj dvorani, gde je na jedanaest odigranih mečeva zabeležila deset pobeda, a jedini tim koji je uspeo da se „osladi“ u vršačkom „Milenijumu“ bila je kraljevačka Sloga.\nDa su makar upola dobro igrali na strani kao što igraju kod kuće, Vrščani bi sada bili u samom vrhu tabele. Ovako su ih porazi na strani, među kojima je i onaj u kragujevačkom „SBB Jezeru“ u završnici prvog dela sezone (68:84), koštali boljeg plasmana na tabeli.\nVršac ima daleko mlađu ekipu u odnosu na Radnički. Osim iskusnog Miloša Dimića, koji je svojevremeno nosio dres davno „upokojenog“ Radničkog u ABA ligi, ostatak vršačkog tima čine uglavnom igrači koji su tek nedavno iskoračili u treću deceniju života, poput Vojina Ilića i Tome Vasiljevića, koji uz pomenutog Dimića i Slovenca Juračeka čine glavnu okosnicu ekipe iz Južnog Banata.\nSvakako da košarkaše Radničkog očekuje teška, ali ne i nemoguća misija da dođu do „brejka“ na ovom gostovanju i tako konačno stave tačku na seriju poraza.\nPrevious Sa mlađarijom na „crno-bele“ (subota, 14 h)\nNext Kragujevčanke bez snage za preokret


„ISO“ standardi potvrđuju kvalitet „Orion Telekoma“ › Made-in-Germany.rs\nKompanija „Orion Telekom“ dobila je ISO sertifikat, čime se potvrđuje da je usvojila i da primenjuje objedinjen i standardizovan sistem upravljanja kvalitetom.\nSlobadan Đinović iz „Orion telekoma“ naglašava da je ova kompanije jedina u Srbiji, koja je do sada usvojila standardizovan sistem upravljanja kvalitetom. Kako objašnjava, ovaj sistem objedinjuje: sistem menadžmenta kvaliteta po standardu ISO 9001:2008. koji se odnosi na optimizaciju upravljanja kompanijom, kao i sistem menadžmenta bezbednosti informacija 27001/2013 za najviše bezbednosne standarde čuvanja i distribucije podataka, što je jedan od preduslova za učešće na tenderima za čuvanje i bezbednost podataka, pogotovu kada je reč o državnim institutima, stranim predstavništvima, ambasadama, ličnim podacima korisnika…\n– Sistem menadžmenta informatičkih usluga ISO 20000-1/2011, koji podrazumeva najviši nivo kvaliteta usluga i brige o korisnicima u čitavom procesu, i obuhvata plasman informacija o uslugama, prodaji i postprodajnim uslugama, pretpostavlja potpuno nov način percepcije krajnjeg korisnika koji više neće predstavljati samo izvor prihoda kompanije, već i razlog postojanja kompanije – navodi Đinović, a prenosi „B92“.\nKako posebno ističe, u toku je sertifikacija kompanije za sistem menadžmenta poslovnog kontinuiteta ISO 22301/2012. inače primenjenog u praksi tokom prošlogodišnjih poplava, koji pretpostavlja potrebu garancije klijentima da čak i u nepredvidivim okolnostima, uz preventivne mere definisane ovim standardima, mogu računati na kontinuitet i garantovani kvalitet usluga ovog operatera.\nĐinović naglašava da je sertifikacija veoma značajna za kompaniju, jer je svrstava u sam vrh svetski poznatih i tržišno potvrđenih kompanija koje su prepoznale značaj „Integrisanog sistema upravljanja“.\n– Sve je u skladu sa standardima Evropske unije (EU) u kojoj kompanije moraju imati takve sertifikate kao dokaz kvaliteta poslovanja, a važno je i sve aktuelnije pitanje bezbednosti podataka. Stoga će „Orion Telekom“ ponuditi svojim korisnicima najviše standarde kada je u pitanju bezbednost – istakao je Đinović i najavio da je kompanija potpisala ugovor sa Ministarstvom za telekomunikacije o dodeli besplatnih uređaja koji će korisnicima omogućiti prijem televizijsko programa i nakon aprila i gašenja analognog TV signala.\nPo njegovim rečima, oko 120 do 200 hiljada domaćinstava dobiće besplatan uređaj koji će moći da priključe na svoj TV prijemnik, a koji će im obezbediti prijem digitalnog signala.\n"Opel corsa" pete generacije predstavljena Beograđanima


Zelenski pozvao Putina: Sjednimo za pregovarački sto da zaustavimo smrt - FILTER\nZelenski pozvao Putina: Sjednimo za pregovarački sto da zaustavimo smrt\nPredsednik Ukrajine Volodimir Zelenski pozvao je danas predsjednika Rusije za pregovarački sto..\n– Želim još jednom da apelujem na predsjednika Ruske Federacije. Borbe se vode širom Ukrajine. Hajde da sjednemo za pregovarački sto da zaustavimo umiranje ljudi – rekao je on, prenosi Anadolija.\nUkupno 10.624 ukrajinskih državljana ušlo je u Rumuniju preko šest graničnih prelaza, saopštio je danas rumunski ministar unutrasnjih poslova Lucijan Bode.\nBivša njemačka kancelarka Angela Merkel oštro je danas osudila ruski napad na Ukrajinu i ocijenila da je riječ o “očiglednom kršenju međunarodnog prava” i “agresorskom ratu”.\nAmbasada Ruske Federacije u Sarajevu pozvala je danas rukovodstvo i novinarsku zajednicu u BiH da se ponašaju razborito i odgovorno, da ne podlegnu zapadnim provokacijama i da odbiju da se automatski priključe antiruskoj kampanji u vezi sa specijalnom vojnom operacijom zvanične Moskve u Ukrajini.\nPrethodna Na magistralnom putu Foča-Goražde dodatno propadanje kolovoza (FOTO)\nSledeća Marko Vidaković novi viceguverner Centralne banke BiH


Veza socijalne podrške i mentalnog zdravlja | VirtualniGrad\nJedna od novijih definicija mentalnog zdravlja opisuje ga kao kombinaciju visokih nivoa emocionalnog, psihološkog i socijalnog blagostanja, kao i odsustvo mentalne bolesti. Iz ove definicije može se zaključiti da mentalno zdravlje svake osobe u velikoj meri zavisi od emocionalnog, psihološkog i socijalnog funkcionisanja. Upravo u oblasti socijalnog funkcionisanja može se prepoznati najviše potencijala za uticaj i delovanje drugih ljudi i neposrednog okuženja na svakog pojedinca.\nMnogi istaživači su potvrdili postojanje pozitivne povezanosti između socijalne podrške i mentalnog zdravlja. Socijalna podrška se definiše kao obezbeđivanje psiholoških i materijalnih resursa sa namerom pomaganja primaocima da se nose sa stresom. Postoje tri tipa socijalne podrške: instrumentalna, informaciona i emocionalna. Instrumentalna se odnosi na materijalnu pomoć, na primer finansijsku ili pomoć oko izvršavanja dnevnih zadataka. Informaciona podrška se odnosi na pružanje relevantnih informacija namenjenih da pomognu osobi da se nosi sa trenutnim teškoćama i obično ima formu saveta. Emocionalna podrška uključuje ekspresiju empatije, brige, podržavanja i poverenja. Koen i Vils su izneli pretpostavku da je socijalna podrška povezana sa mentalnim zdravljem zato što nudi pozitivne emocije, podstiče osećaj samovrednovanja, a funkcioniše i kao vid ublaživanja stresa tako što pojačava samopouzdanje, samoefikasnost i ponašanje usmereno na rešavanje problema.\nNalaz Mancinija i Orthnera podržava tezu da su neki socijalni kontakti povezani sa pozitivnim pokazateljima mentalnog zdravlja (npr., sa prijateljima), ali da drugi kontakti nisu (npr. sa rođacima). Međutim, u jednoj studiji koja se bavila ispitivanjem porodične socijalne podrške, pokazalo se da ona ima značajan doprinos na povećanje psihološkog blagostanja, ali rezultati takođe sugerišu i da velike količine stresa mogu umanjiti percipiranu podršku od strane porodice. Povišenja u socijalnoj podršci povezana su sa povišenim kvalitetom socijalnih interakcija, povećanim zadovoljstvom života kao i smanjenjem u broju depresivnih simptoma. Zanimljiv je i nalaz Bolgera i saradnika koji tvrde da traženje podrške od socijalne mreže kod nekih osoba može izazvati dodatni stres zato što traženje pomoći dovodi do toga da osoba sebe vidi kao manje sposobnu, kao i da se te osobe stide da pitaju druge za pomoć.\nNa osnovu kratkog pregleda literature iz ove oblasti, može se zaključiti da socijalna podrška predstavlja izuzetno važan faktor u uspostavljanju i održavanju mentalnog zdravlja. Iz ovog zaključka proizilazi i svojevrsni društveni imperativ, tj. naglašavanje potrebe za kohezivinijim socijalnim funkcionisanjem i posvećivanjem veće pažnje drugim ljudima, što bi posledično dovelo do pozitivnih promena na indikatorima mentalnog zdravlja, kako pojedinca, tako i šire socijalne sredine.\nAutor teksta Bojan Bojić, učesnik Treninga o mentalnom zdravlju.


02/10/2017 - Ozonpress :: internet portal\n//2 oktobra, 2017\nУ чачанском Регионалном центру за професионални развој запослених у образовању у организацији Факултета техничких наука одржан је Научно- стручни скуп са међународним учешћем, под називом „Реинжењеринг пословних процеса у образовању-РППО 2017“. На конференцији су учеств...\nPredškolska ustanova Gimnazion nije uspela da dobije dozvolu ze registraciju trećeg objekta u ulici Čačanski partizanski odred zbog čega je 45. dece ostalo bez vrtića. Roditelji koji su mislili da su zbrinuli mališane, jer su decu smestili uz subvenciju grada, našli su se u...\nU istom danu kao i kros RTS -a je održano i međunarodno prvenstvo Jagodine u atletici. Ovo veoma kvalitetno takmičenje se tradicionalno održava zahvaljujući velikom entuzijazmu atletskih radnika Jagodine. Ovogodišnje takmičenje je proteklo u znaku sprintrke „ČAAK“...\nZahvaljujući subvencijama grada, čačanski voćar iz Prijevora Radomir Trifunović, uspeo je da posle 50 godina korišćenja, zameni stari traktor IMT 558 novim. Novi traktor će mu olakšati posao u voćnjacima gde se uzgaja jabuka, kruška i trešnja. -Konačno je došlo vreme da se...


Ministar bezbjednosti Bosne i Hercegovine (BiH) Selmo Cikotić razgovarao je tokom dana telefonom s evropskim komesarom za proširenje Oliverom Varheljijem (Varhelyi).\nCikotić je informisao Varheljija o trenutnoj situaciji u BiH, migrantskoj krizi kao sigurnosnom izazovu s kojim se suočava, te mjerama koje BiH poduzima u borbi protiv pandemije izazvane korona virusom.\nMinistar Cikotić se zahvalio za podršku koju je Evropska unija pružila BiH u borbi protiv pandemije COVID-19, te naznačio važnost kontinuiranog angažmana EU u napredovanju političkih, ekonomskih i sigurnosnih veza između EU i BiH.\nTokom razgovora komesar Varhelji je izrazio spremnost da BiH aktivnije uključi u širu Migranstku politiku EU, u smislu kvalitetnijih graničnih procedura, politike azila i postupka readmisije - odnosno vraćanja migranata u države njihovog porijekla.\nU kampovima u USK, prema podacima Međunarodne organizacije za migracije (IOM), trenutno boravi više od 3.500 migranata, od čega ih je najviše u Lipi, oko 1.200.\nKomesar Varhelji je obećao dodatnu finansijsku i tehničku pomoć EU kako bi se pojačao kvalitet kontrole državne granice BiH, kontrola kretanja migranata po čitavom prostoru države, a u cilju podizanja sigurnosti građana BiH.


Besplatno školovanje na ITAcademy i BusinessAcademy za osobe sa invaliditetom – Personal magazin\nKompanija LINK group će za 2013/2014. godinu dodeliti osam besplatnih školovanja za osobe sa invaliditetom sa prebivalištem u Srbiji, a kompletna obuka će se obavljati onlajn. Oni koji budu napisali…\nKompanija LINK group će za 2013/2014. godinu dodeliti osam besplatnih školovanja za osobe sa invaliditetom sa prebivalištem u Srbiji, a kompletna obuka će se obavljati onlajn. Oni koji budu napisali najinspirativnija motivaciona pisma i pokazali na koji način im ovo školovanje može pomoći u budućnosti za posao kojim žele da se bave dobiće besplatno školovanje na BusinessAcademy i ITAcademy u Beogradu.\nKonkurs traje do 15. oktobra 2013. godine, a više informacija o pravilima konkursa dostupno je na sledećem linku. Konkursnu dokumentaciju potrebno je poslati na mejl [email protected] Zainteresovani mogu da izaberu program koji žele na BusinessAcademy (http://www.biznis-akademija.com/) ili ITAcademy (http://www.it-akademija.com/).\n– Želeli smo da pomognemo osobama sa invaliditetom da steknu praktična znanja iz oblasti bizinisa i informacionih tehnologija, koja će im omogućiti da na tržištu rada budu konkurentni i da postanu prvi izbor poslodavca za mnoga zanimanja koja donosi savremeno poslovanje. Mnogi aktuelni poslovi danas mogu da se obavljaju od kuće, naročito kada je u pitanju IT – kaže Nikola Subotić, izvršni menadžer kompanije LINK group.\nOn dodaje da danas preko 70% polaznika na ITAcademy i BusinessAcademy kurseve pohađa onlajn, koristeći platformu za učenje na daljinu, te da je na taj način kurseve ove dve obrazovne ustanove već koristilo i nekoliko desetina osoba sa invaliditetom.\nInače, planirano je da stipendije budu podeljene na teritoriji tri države u kojima postoje obrazovne ustanove kompanije LINK group: u Srbiji, Bosni i Hercegovini i Rumuniji. Ukupan broj ovih internacionalnih stipendija predviđenih za konkurs je 20, čija je ukupna vrednost 40.000 evra, od čega će u Srbiji biti podeljeno osam, a u Bosni i Hercegovini i Rumuniji po šest.\nBesplatno školovanje na ITAcademy i BusinessAcademy za osobe sa invaliditetom was last modified: July 31st, 2013 by Redakcija\nbesplatno školovanjeBusinessAcademyITAcademyOsobe sa invaliditetom\nLG frižideri sa digitalnim senzorima na ključnim lokacijama unutar samog hladnjaka


Poslednji Mohikanac Istaknut\nDizajn korica knjige Poslednji Mohikanac\nIstorijski zapisi govore da su Mohikanci ili Mohikanski Indijanci bili veoma poznato indijansko pleme iz grupe Algonkin. Oni su sebe označavali kolektivnim imenom Muhhekunneuw u značenju narod sa velike reke, jer su živeli uz reku Hadson. U vreme holandske, britanske i francuske kolonizacije današnjih područja Kanade i severnih delova SAD-a u XVII veku oni su bili brojni i snažni, ali beli doseljenici su ih postepeno potiskivali sa njihovih vekovnih staništa dok nisu potpuno uništeni. Poslednji Mohikanci izumrli su u XIX veku u jednom indijanskom rezervatu u državi Konektikat u SAD-u.\nTužnu sudbinu mohikanskog plemena naslikao je američki pisac Džejms Fenimor Kuper u romanu Poslednji Mohikanac spajajući heroizam i romantiku uz snažne kritike o uništavanju prirode i tradicije. Priča romana se dešava tokom francuskog i indijanskog rata 1757. godine kada su se Francuska i Velika Britanija borile za kontrolu Severne Amerike. Ona opisuje poslednje dane dvojice mohikanskih vođa bez naroda, starog i mudrog Čingadžguka, poglavice nad poglavicama i njegovog stasitog i hrabrog sina Unkasa, zvanog Hitri Jelen. Čingadžguk sluti kraj svog roda i na pitanje prijatelja gde su njegovi najbliži odgovora: "Gde je behar minulih godina! Opao je, jedan za drugim, kako su i članovi moje porodice, svi po redu, otišli u zemlju duhova. Ja sam sada na vrhu brda, ali se i ja moram spustiti u dolinu. Kad Unkas pođe mojim stopama, tada neće više biti krvi sagamora, poglavice nad poglavicama, jer je moj sin poslednji Mohikanac." Dok štite svoje slučajne saputnike dve devojke, kćerke britanskog pukovnika i njihove pratioce Čingadžguk i njegov sin pokazuju sve vrline svog roda i svoje plemenite krvi. Na kraju da bi odbranili devojku od Hjurona, zvanog Lukava Lija koji se borio na strani Francuza, mladi Unkas gine i gasi se mohikansko pleme. Iza njega ostaje samo stari otac Čingadžguk da dogori "kao zapaljena luča na proplanku bledih". Skrhan bolom on zavapi: "Moje pleme je iščezlo sa obala slanog jezera i sa brda delaverskog naroda. Ja sam sam na svetu..."\nViše iz ove kategorije « Franc Boas - Um primitivnog čoveka Srp i čekić - simbol proleterske solidarnosti »\nVi ste ovde: Home Društvo Poslednji Mohikanac


Objavljen Izvještaj o reviziji Godišnjeg finansijskog izvještaja Demokratskog saveza u Crnoj Gori za 2015. godinu\nPodgorica, 07. decembar 2016. godine - Državna revizorska institucija je izvršila finansijsku reviziju Godišnjeg finansijskog izvještaja i reviziju pravilnosti Demokratskog saveza u Crnoj Gori za 2015. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu član Senata Nikola N. Kovačević, rukovodilac Kolegijuma i predsjednik Senata dr Milan Dabović, član Kolegijuma, izražava pozitivno mišljenje na Godišnji finansijski izvještaj i uslovno mišljenje na reviziju pravilnosti Demokratskog saveza u Crnoj Gori za 2015. godinu.\nFinansijskom revizijom je utvrđeno da je Godišnji finansijski izvještaj Demokratskog saveza u Crnoj Gori za 2015. godinu u svim bitno materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja.\nRevizijom pravilnosti utvrđeno je da je subjekt revizije nije sve finansijske i druge radnje uskladio u svim bitno materijalnim aspektima sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu člana 4 Zakona o računovodstvu i reviziji; člana 46 Zakona o poreza na dohodak fizičkih lica, člana 639 Zakona o obligacionim odnosima i Pravilniku o kontnom okviru.\nRevizijom Godišnjeg finansijskog izvještaja za 2014. godinu Demokratskog saveza u Crnoj Gori utvrđene su određene nepravilnosti i date su preporuke za otklanjanje istih. Revizijom Godišnjeg finansijskog izvještaja za 2015. godinu utvrđeno je da je subjekt revizije realizovao dvije preporuke, jednu nije realizovao i tri preporuke je djelimično realizovao.\nKonačan Izvještaj o reviziji Godišnjeg finansijskog izvještaja Demokratskog saveza u Crnoj Gori za 2015. godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Demokratskog saveza u Crnoj Gori za 2015. godinu\nMore in this category: « Objavljen Izvještaj o reviziji Godišnjeg finansijskog izvještaja Demokratske Crne Gore za 2015. godinu\tObjavljen Izvještaj o reviziji Završnog računa Glavnog grada Podgorica za 2015. godinu »


Italija iskreno podržava reforme i evropski put Srbije - B92.net\nMinistar za evropske integracije Jadranka Joksimoviæ i ambasador Italije Karlo Lo Kašo razgovarali su o nastavku evropskih integracija Srbije.\nIzvor: Tanjug utorak, 21.05.2019. | 13:30\nOni su razgovarali i o saradnji dve države u tom procesu, efektima reformi koje se sprovode, situaciji u EU i regionu, bilateralnim odnosima i drugim znaèajnim pitanjima.\nUz zahvalnost na kontinuiranoj pomoæi koju Italija pruža Srbiji na putu ka punopravnom èlanstvu u EU, ministar za evropske integracije istakla je da smo jasno opredeljeni za nastavak procesa pristupanja, što - kako je naglasila, potvrðuje posveæenost u sprovoðenju reformi koje su, primenom evropskih normi i vrednosti, pre svega u funkciji napretka i razvoja države i društva u celini. U tom smislu, Jadranka Joksimoviæ i ambasador Lo Kašo akcentovali su znaèaj reformi u poglavljima koja se odnose na vladavinu prava - 23 i 24, jer od rezultata koji se u njima ostvare zavisi i otvaranje novih.\nKako je saopšteno iz njenog kabineta, ministar je ukazala na znaèajan set aktivnosti u ovim oblastima. Posebno je naglasila da je Vlada usvojila Zakon o prevenciji korupcije kao i da je finalizovan rad na medijskoj strategiji.\nSrbija, ukazala je ministar, oèekuje da do kraja juna - kada se završava predsedavanje Rumunije Savetom EU, otvori neka od pet poglavlja za koja smo, u ovom trenutku, tehnièki spremni. Time bi se potvrdio kredibilitet politike proširenja koja bi - ocenila je Joksimoviæ, i posle izbora za EP trebalo da ostane aktivna zajednièka politika EU.\nMinistar za evropske integracije ukazala je da se Srbija zalaže za održivo rešenje za Kosovo i Metohiju. Podsetila je da je Beograd ispunio obaveze iz Briselskog sporazuma, a u skladu sa principima poštovanja preuzetih obaveza, dok je Priština u potpunosti ignorisala svoje obaveze iz Briselskog sporazuma, a dodatno je, unilateralno uvedenim tarifama, onemoguæila dijalog.\nAmbasador Karlo Lo Kašo potvrdio je da æe Italija nastaviti da pruža snažnu podršku evropskim integracijama Srbije - dokazanog i pouzdanog partnera EU. Ocenio je da su rezultati reformi - za koje veruje da æe biti intenzivnije, vidljivi i da potvrðuju evropsku perspektivu Srbije, koja je bitan èinilac regionalne stabilnosti. Sagovornici su se složili da je Italija - kao privredno i ekonomski znaèajno i dugo prisutna u Srbiji, dobar poznavalac prilika u regionu i iskreni podržavalac evropske buduænosti regiona, a posebno Srbije.\nJoksimoviæ i Lo Kašo saglasni su dve države imaju dobre bilateralne odnose i da je Italija važan ekonomski i politièki partner Srbije, kaže se u saopštenju.


Koliko Srbi brinu o svom zdravlju? Počelo najveće nacionalno analiziranje zdravstvenog stanja srpskog stanovništva! - Naši u svetu\nKoliko Srbi brinu o svom zdravlju? Počelo najveće nacionalno analiziranje zdravstvenog stanja srpskog stanovništva!\nU ispitivanju učestvuje oko 6.000 porodica\nObjavljeno 11/10/19 u 20:45\nKakvog je zdravlja stanovništvo Srbije znaćemo posle 30. decembra kada se završava veliko istraživanje koje radi Republički zavod za statistiku u saradnji sa Institutom za javno zdravlje Srbije “Dr Milan Jovanović Batut ” i Ministarstvom zdravlja.\nU njemu učestvuje oko 6.000 porodica, koje su prethodno dobile pismeno obaveštenje od Zavoda za statistiku o poseti anketara i pristale da učestvuju u tome.\nDirektorka Instituta Batut Verica Jovanović kaže da će tokom sprovođenja istraživanja biti obavljena i antropometrijska merenja – visina, težina, krvni pritisak svakog ispitanika.\n– To su osnovni parametri na osnovu kojih ćemo doći do podataka koliko je povišen krvni pritisak zastupljen u populaciji, što će biti pokazatelj za sistemske aktivnosti i mere koje sve zdravstvene ustanove treba zajednički da preduzmu, rekla je Jovanović.\nU istom periodu, sa istim pitanjima, korišćenjem iste metodologije, sprovodi se istraživanje zdravlja stanovništva u većini zemaljama EU.\nPrvo istraživanje zdravlja stanovništva Srbije sprovedeno je 2000. godine i ono se sprovodi na svakih šest godina. Glavni cilj je da se na osnovu reprezentativnog uzorka dobije opis zdravstvwenog stanja stanovništva starosti 15 i više godina, kao i dece uzrasta od pet do 14 godina.\nInstitut BatutRepublički zavod za statistikuVerica Jovanović\nPutnici iz Srbije uskoro neće moći u Evropsku uniju ni jabuku da unesu!\nTužna statistika Srbije: Za 40.000 veći broj umrlih od rođenih!\nMesečni rashodi domaćinstava u Srbiji veći za 222 dinara od prihoda!\nZarade porasle 9,9 odsto: Aprilska prosečna plata 54.645 dinara\nSombor, Rudnik i Gamzigradska banja postaju omiljene destinacije za turiste\nProsečna februarska plata veća, polovina zaposlenih prima bar 100 evra manje\nProsečna neto plata u Srbiji 443 evra\nU Srbiji su prosečni mesečni prihodi manji od troškova\nKo najviše, a ko najmanje zarađuje u Srbiji – razlika je neverovatna


U Banjoj Luci najavljene demonstracije\nNaslovnica Krajina Banja Luka U Banjoj Luci najavljene demonstracije\nBanja Luka – Jedan od tih nezadovoljnih boraca Nebojša Keser rekao je danas na pres-konferenciji u Parku ‘Mladen Stojanović’, gdje se već danima nalazi jedan broj nezadovoljnih boraca, da traže hitne ostavke banjalučkog i republičkog rukovodstva Boračke organizacije RS-a, na čelu s Pantelijom Ćurguzom, do petka.\nNezadovoljni bivši borci RS-a najavili su za petak, 28. februar okupljanje u Parku “Mladen Stojanović“ u Banjoj Luci, kako bi ukazali na loš položaj boračkih kategorija te u protestnoj šetnji ponovili zahtjeve za smjenu aktuelnog rukovodstva Boračke organizacije RS-a.\nJedan od tih nezadovoljnih boraca Nebojša Keser rekao je danas na pres-konferenciji u Parku “Mladen Stojanović“, gdje se već danima nalazi jedan broj nezadovoljnih boraca, da traže hitne ostavke banjalučkog i republičkog rukovodstva Boračke organizacije RS-a, na čelu s Pantelijom Ćurguzom, do petka.\nNavodi da borci RS-a od kraja rata “trpe nepravdu i poniženje od strane ratnih i poratnih profitera, koji su ih zbog ličnog bogaćenja gurnuli na samo socijalno dno“.\n– Dok oni uvećavaju svoje račune, vozne parkove i prave vile, od nas i naše djece prave socijalne slučajeve, oduzimajući nam bilo kakvu perspektivu i pravo na normalan život. Mi smo stvarali RS, a danas gledamo kako je oni krčme – kaže Keser i navodi neke konkretne primjere zloupotreba boračkih prava u RS.\nSmatraju da je “posljednji trenutak da svoje porodice i sebe spasu od daljeg ponižavanja“.\nStoga, uime tzv. Štaba nezadovoljnih, pozivaju sve svoje saborce i boračke kategorije koje danas žive na socijalnom dnu da ih podrže u namjeri da “očiste sopstvene redove“.\nDoktorica Mira Šupica rekla je novinarima da Nikšić ima povišen krvni pritisak i crijevnu infekciju, kao i da odbija predloženu terapiju, jer, kako je naveo, “ne želi da se povuče sa straže“.


TV Most - Jevtić: Više nema izgovora za ZSO\nPotpredsednik kosovske vlade i ministar za povratak i zajednice Dalibor Jevtić kaže da izgovora više ne sme da bude i da ZSO mora da bude formirana.\nOn je naglasio da Zajednica srpskih opština mora da bude formirana onako kako je dogovoreno u Briselu\nNeosporono je da će ZSO biti formirana i insistiraćemo da to ne bude 2021, kako piše u vladinom programu, nego već u toku naredne godine, rekao je Jevtić za Politiku.\nJevtić kaže da je prvi korak već ucinjen jer se ovo pitanje nalazi u programu vlade, u koji je uvršten još jedan važan problem, a to je povratak, ali i opstanak Srba na Kosmetu.\nUpitan kako komentariše to sto je Srpska lista u ušla u vladu Ramuša Haradinaja, on kaže je to učinjeno zbog zivota ljudi, ne zbog politike, da je to bila njihova odluka i da su za nju na poslednjim izborima dobili podrsku 90 odsto Srba na Komsetu.\nDodaje da su deo vlade da bi bili na mestima na kojima se resavaju pitanja o zivotima i budućnosti Srba na Kosmetu.\n"Upravo zbog zivota Srba sirom Kosova i Metohije gde danas zive i gde treba da se vrate doneli smo u ovom trenutku najispravniju moguću odluku", rekao je Jevtić i dodao im je izuzetno bilo važno da ih razume zvanicni Beograd.\n"Haradinaj je zahtevao od rukovodstva termoelektrane da se napravi plan zapošljavanja Srba navodeći da ih je neprihvatljivo malo, to je primer onoga na cemu ćemo raditi, jer su ekonomija i zaposlenje danas jedan od osnovnih problema Srba na Kosmetu", objasnio je Jevtić.\nNavodi da razgovaraju i o drugim temama i može reći da je krajnji cilj mir, pomirenje među narodima na Kosvu kao preduslov normalnog zivota.\nNavodi da su takođe pitanja na kojima zele da rade zajedno sa Albancima i povratak većeg broja raseljenih, privatizacija preduzeća i drustvene imovine u srpskim sredinama, uzurpirtana imovina, bezbednost i sigurnost, razvoj ekonomije, poljoprivrede...\n"Povratak je i to kada mi zadrzimo mlade, zadržimo svakog Srbina", kaže Jevtić i ističe da je ponosan na svaku izgrađenu školu, vrtić, puteve.\nKaže d aje reč o 5000 renoviranih objekata i gotovo 1000 novih kuća u kojima danas žive srpske porodice.\nKaže i d aje vazno to što je Srpska lista dobila mogućnost upravljanja resorom poljoprivrede jer 85 odsto Srba na KIM zivi u ruralnim sredinama i zivi od poljoprivrede.\nPovodom tajnih optuznica sa kojima se suocavaju Srbi koji se vrate, on kaze da je to neprihvatljivo u 21. veku i navodi da je o tom problemu ovih dana razgovarao sa svima, ambasadorima i koalicionim partnerima u vlad i i da se s tim mora prestati.\n"Mitrović je nepravedno uhapšen. Neko je njegovu kuću uzurpirao, a sada mu taj isti oduzeo mogućnost da bude sa svojom porodicom. Mitorvić treba da bude pusten i da svoju nevinost dokaze na slobodi", ističe Jevtić.\nPovodom vojske Kosova, kaze da je stav SL poznat svima. "Bez glasova SL to je nemoguće u ovom trenutku, osim ako se krene u proces izmene samog zakona zasta im nisu potrebni glasovi srpskih poslanika. međutim i međunarodna zajerdnica je jasna i u saglasnosti sa SL", ističe Jevtić.\n"SL uziva veliko poverenje građana na Kosovu i podrsku zvanicnog Beograda, što jasno govori da vodimo ispravnu politiku", smatra Jevtić.


"Sudsko veće optuženima za ubistvo Ćuruvije omogućilo da dogovaraju odbranu"\nKomisija za istragu ubistava novinara duboko zabrinuta zbog puštanja iz pritvora dvojice optuženih i ogorčena objašnjenjem sudija da javnost zbog toga neće biti uznemirena\nSudije Specijalnog suda za organizovani kriminal ukinule zatvorski pritvor Milanu Radonjiću i Ratku Romiću (Foto: Jana Nikolić)\n„Uz svo poštovanje nezavisnosti suda, Komisija za istraživanje ubistava novinara ne može a da javno ne izrazi svoju duboku zabrinutost zbog odluke sudskog veća da pusti iz pritvora optužene za ubistvo Slavka Ćuruvije. I laicima je jasno da je odluka da se dvojica optuženih puste u kućni pritvor sa nanogicom višestruko sporna i sa stanovišta zakonitosti i sa stanovišta zdravorazumske logike“, kaže se u današnjem saopštenju Komisije za istraživanje ubistava novinara.\n„Komisiji je neshvatljivo da sudije Snežana Jovanović, predsedavajući Veća u slučaju Ćuruvija, i članovi Vladimir Mesarović i Dragan Milošević, donesu odluku da dvojicu optuženih za teško ubistvo puste iz zatvorskog u kućni pritvor, tim pre što se Miroslav Kurak, optužen da je bio neposredni izvršilac ubistva, i dalje nalazi u bekstvu i nedostupan je pravosudnim organima Republike Srbije. Veće je na taj način omogućilo optuženima da dalju odbranu dogovaraju u odnosu na dokaze koji još uvek nisu izvedeni“, navodi se u saopštenju.\nKomisija je posebno zabrinuta zbog činjenice da još nisu saslušani svi važni svedoci. Sama činjenica da se optuženi za najteže krivično delo nalaze van pritvora, stavlja svedoke pod dodatni pritisak. To naročito važi za svedoke koji su već bili pozvani na suđenje, da bi im Veće bez valjanih proceduralnih razloga odložilo svedočenje.\nKomisiji je neshvatljivo da sudije Snežana Jovanović, predsedavajući Veća, i članovi Vladimir Mesarović i Dragan Milošević, donesu odluku da dvojicu optuženih za teško ubistvo puste iz zatvorskog u kućni pritvor\nKomisija podseća javnost da je u više navrata od početka suđenja protestovala zbog sporosti postupka u slučaju Ćuruvija. „Vrhunac je cinizma da sudsko veće, koje je najodgovornije za odugovlačenje postupka, sada opravdava puštanje optuženih iz pritvora sopstvenom neefikasnošću“, kaže se u saopštenju Komisije i dodaje:\n„Komisija je ogorčena objašnjenjem Snežane Jovanović da javnost neće biti preterano uznemirena odlukom o puštanju optuženih iz zatvorskog pritvora zbog toga što je prošlo više od 18 godina od ubistva Slavka Ćuruvije. Komisija apeluje na kolege novinare i javnost u Srbiji da odbace taj cinični pristup i jasno iskažu uverenje da je 18 godina nekažnjivosti zločina nad novinarom razlog za veću, a ne manju uznemirenost“, kaže se u saopštenju koje je potpisao predsednik Komisije za istraživanje ubistava novinara Veran Matić.\nSlavko Ćuruvija Snežana Jovanović Suđenje za ubistvo Slavka Ćuruvije Ubistvo novinara\n← Policija uporno ne dostavlja izveštaj tužilaštvu o napadačima na novinare\nBlokirani svi računi AMG →\n3 komentara za: “„Sudsko veće optuženima za ubistvo Ćuruvije omogućilo da dogovaraju odbranu“”


LEPA VEST: U Srbiju dolaze sve bolje i perspektivnije firme\nKategorija: POGLEDI 9. маја 2021.\nJapanski „Nidek” jedan od najvećih svetskih proizvođača elektromotora donosi 800 miliona evra, a nemački „Kontinental” već uložio 140 miliona\nLepa vest – Japanska kompanija „Nidek”, jedan od najvećih svetskih proizvođača elektromotora,\npre nekoliko dana i zvanično je najavila gradnju fabrike u blizini Novog Sada.\nOsim što donosi oko 800 miliona evra, ova investicija u srpsku auto-industriju unosi moderniju tehnologiju u odnosu na dosadašnju.\nJapanci su na svom sajtu najavili gradnju dve fabrike u vojvođanskom gradu.\nPrvu gradi „Nidek elektrik motor Srbija”, proizvođač električnih motora za automobile, u kojoj će zapošljavati 1.000 ljudi.\nNa istoj lokaciji planira se gradnja manjeg pogona kompanije „Nidek elesiz Evropa”,\nkoja proizvodi elektronske uređaje za kontrolu upravljanja, kočenja i drugih sistema u automobilima.\nOva fabrika trebalo bi da zaposli 200 radnika.\nPočetak gradnje je planiran za septembar ove godine, a završetak za sredinu 2022.\n„Nidek” je krajem marta na evropskom tržištu emitovao petogodišnje „zelene” obveznice kojima se finansiraju projekti sa pozitivnim efektom na životnu sredinu,\nu vrednosti od 500 miliona evra sa godišnjom kamatom od svega 0,046 odsto, što potvrđuje da je obezbedio finansiranje ovog projekta.\nIgrač iz iste lige, nemački „Kontinental”, početkom marta je zaokružio sličnu investiciju u Novom Sadu.\nOtvorili su pogon u kome je počela proizvodnja naprednih elektronskih sistema za upravljanje vozilima. Uložili su 140 miliona evra i zapošljavaće oko 500 radnika.\nSlobodan Aćimović, profesor Ekonomskog fakulteta u Beogradu, navodi da sa „Kontinentalom”, a posebno sa „Nidekom” konačno imamo visokoakumulacione proizvodne grane koje donose veliki profit, zato što imaju proizvode koji su u usponu snage.\n– U Srbiju je došla tehnologija visoke industrije i ona nosi odlične profitne stope.\nTo više nisu niskoakumulativne industrije, kablovi i nudle.\nČinjenica je da dolaze sve bolje i perspektivnije firme, koje zahtevaju više intelektualnog, a manje manuelnog rada – naglašava Aćimović.\nPrema njegovim rečima veoma bitan faktor je da su i „Kontinental” i „Nidek” potpisali ugovore –\nsa Fakultetom tehničkih nauka u Novom Sadu da rade nove razvojne programe.\n„Nidek” će otvoriti istraživačko-razvojni centar u tom gradu. Što znači da će naši mladi inženjeri učestvovati u tim programima.\nAćimović kaže da nešto slično ima „Folksvagen” u Maks plank institutu u Nemačkoj.\nSuština je da te kompanije daju ozbiljne zadatke svojim naučno istraživačkim centrima, a ovi im vraćaju sa novim tehnologijama.\n– To mogu da finansiraju samo velike firme. Naši mladi inženjeri učestvovaće u nečemu što će biti tržišno aktuelno za 15 godina – navodi profesor Ekonomskog fakulteta\n. Ovakva ulaganja velikih svetskih kompanija su u skladu sa predviđanjima da će do 2030. godine oko 30 odsto vozila u Evropi biti na električni pogon zbog sve oštrijih propisa o emisiji štetnih gasova.\nU tu trku ulazi i korejska kompanija „Kjugnšin kejbl”, koja je pre nekoliko dana otvorila fabriku u Smederevskoj Palanci.\nU njoj će za evropsko tržište proizvoditi delove za baterije električnih vozila visoke tehnologije.\nReč je o investiciji od 20 miliona evra. Trenutno je zaposleno 249 radnika, a do kraja 2022. trebalo bi da ih bude 700.\nU Srbiju i dalje dolaze investitori iz različitih privrednih grana i najavljuju ulaganja uprkos krizi izazvanoj pandemijom virusom korona.\nTako na primer najveći proizvođač čokolada na svetu švajcarska kompanija „Beri Kalebo” u Novom Sadu uskoro počinje da proizvodi ovu poslasticu.\nPrema poslednjim raspoloživim podacima, u periodu januar–februar 2021, zabeležen je priliv stranih direktnih investicija od 419,5 miliona evra.\n– U ovom trenutku rano je govoriti o prilivu za celu godinu, između ostalog i zbog činjenice da i dalje imamo veliku neizvesnost kada je reč o toku pandemije i vakcinacije u svetu.\nOno što bi moglo da se kaže, jeste da očekujemo da neto priliv stranih investicija ponovo pokrije tekući deficit, što bi značilo neto priliv od oko 2,6 milijardi evra u 2021 – navode iz Narodne banke Srbije.\nU centralnoj banci naglašavaju da je zbog pandemije, kako u svetu tako i u zemljama u okruženju, došlo do smanjenja priliva stranih direktnih investicija, pri čemu je Srbija minimalno pogođena.\nPosle rekordnog priliva ovih investicija u 2019. od 3,8 milijardi evra (8,3 odsto BDP-a), znatan priliv nastavljen je i tokom 2020.\n– Prema podacima platnog bilansa za 2020. priliv stranih investicija u Srbiju iznosio je tri milijarde evra što predstavlja smanjenje za 21 odsto godišnje, pri čemu se umanjenje u odnosu na prethodnu godinu u najvećoj meri odnosi na nižu reinvestiranu dobit, što je i očekivano tokom pandemije.\nNeto priliv je iznosio 2,9 milijardi evra što je bilo, šestu godinu zaredom,\nviše nego dovoljno za pokriće tekućeg deficita platnog bilansa (pokrivenost je iznosila 146,5 odsto) – objašnjavaju iz NBS-a.\n– Holandija je na prvom mestu po prilivu stranih direktnih investicija.\nIzmeđu ostalog i zbog činjenice što pojedini strani investitori zbog poreskih olakšica,\nkao i zbog najliberalnijih finansijskih i bankarskih sistema koji omogućavaju slobodno poslovanje pravnih lica osnovanih sa namerom da izvrše određene specifične transakcije svoja ulaganja realizuju iz podružnica u Holandiji, iako je sedište matične kompanije u drugoj zemlji.\nNa ovaj način, navedena pravna lica registrovana u Holandiji stiču i tretman investitora iz Evropske unije – navode iz NBS-a.\nPOGLEDI 472 23. јуна 2021.\n472 23. јуна 2021.\nPOGLEDI 666 23. јуна 2021.\n666 23. јуна 2021.


HAOS! Zvezda bojkotuje FSS - Crvena zvezda info\nOstalo / 876 pregleda\nHAOS! Zvezda bojkotuje FSS\nJasno je da su odnosi između crveno-belih i Saveza zahladneli\nSkupština Fudbalskog saveza Srbije je usvojila novi Statut kojim je pokrenut postupak raspisivanja izbora na svim nivoima i izbora novog prvog čoveka srpskog fudbala.\nOno što je bilo primetno je da se među delegatima u Staroj Pazovi ovog ponedeljka nije našao nijedan predstavnik Crvene zvezde, aktuelnog šampiona Srbije i najtrofejnijeg kluba na ovim prostorima.\nRanije je crveno-bele na zasedanjima Skupštine FSS-a redovno predstavljao generalni direktor Zvezdan Terzić, ali danas niko sa Marakane nije došao u Staru Pazovu.\nKako saznajemo, u pitanju je otvoreni bojkot rukovodstva Crvene zvezde prema Fudbalskom savezu Srbije sa kojim su već mesecima na ratnoj nozi otkako vode neizvesnu borbu za titulu sa Partizanom.\nProblemi na relaciji Zvezda - Savez eskalirali su početkom novembra, posle meča u Novom Sadu kada su crveno-beli savladali Vojvodinu sa 2:1, ali je u saopštenju posle utakmice sportski direktor Mitar Mrkela optužio FSS da je u saradnji sa sudijama i Partizanom skovao zaveru da titula završi u Humskoj kao 2017.\nZa te optužbe su disciplinci FSS-a kaznili Mrkelu sa 150.000 dinara.\nNešto ranije i generalni direktor Crvene zvezde Zvezdan Terzić nije skrivao da ne gaji simaptije prema aktuelnom rukovodstvu Fudbalskog saveza Srbije, a zasmetalo mu je to što je selektor Dragan Stojković Piksi prokomentarisao da li u Srbiji ima nameštanja utakmica. Istini za volju, Terzić je kasnije među prvima čestitao Piksiju plasman u Katar, pa je možda palo i pomirenje njih dvojice.\nNa kraju, tu je i odluka Fudbalskog saveza Srbije da se doktor Miljko Ristić, inače član Upravnog odbora FK Crvena zvezda, smeni sa funkcije predsednika Medicinske komisije FSS-a, zbog odluke da odobri odlaganje meča između crveno-belih i Voždovca.\nSve te varnice, zapalile su ratni plamen u srpskom fudbalu u kome je postalo jasno da krovna organizacija i najtrofejniji klub nisu na istim talasnim dužinama. Kako saznajemo, rukovodstvo crveno-belih ne gleda blagonaklono na ideju da Nenad Bjeković bude novi predsednik Fudbalskog saveza Srbije, iako sve ukazuje da će legendi Partizana ta uloga pripasti, posebno nakon plasmana u Katar.\nProtiv izbora Bjekovića su i najvatreniji navijači Crvene zvezde koji su tokom kup meča sa Inđijom uz neizbežni repertoar psovki skandirali: "Ne damo vam novog Toleta".\nU svakom slučaju, jasno je da su posle mnogo godina odnosi na relaciji Marakana - Stara Pazova zahladneli i videćemo kako će se Zvezda ponašati prilikom (izvesne) promocije Bjekovića na čelo sprskog fudbala.


Oko 45% vlasnika nekretnina veruje da će aktuelna situacija u svetu uticati na cene; Foto: Gradnja.rs\nRedakcija, 28.03.2022. 1 3 min za čitanje\nViše od polovine vlasnika nekretnina za prodaju očekuje da će cene rasti ili da već rastu, dok samo 12% njih misli da će cene u budućnosti biti još niže.\nAktuelna geopolitička situacija u Evropi uticala je na mnoge sfere života. Tržište nekretnina, posebno kupoprodajni procesi, osetljivo je na krizne periode. Ovo se najčešće manifestuje kroz promenu cena nekretnina (pad ili rast), ali i kroz odlaganje kupovine, barem dok se situacija na tržištu ne stabilizuje.\nU želji da ispita kako aktuelna dešavanja utiču na tržište nekretnina u Srbiji, sajt za oglašavanje nekretnina 4zida.rs kreirao je ankete ka svim učesnicima na tržištu nekretnina. U istraživanju su učestvovali kupci nekretnina, zakupci, vlasnici nekretnina, agencije i investitori.\nPromene će uticati na cene\nNa pitanje “Kako mislite da će aktuelna dešavanja u svetu uticati na tržište nekretnina u Srbiji”, bilo je moguće dati više odgovora. Mišljenja vlasnika nekretnina gotovo da se poklapaju sa mišljenjem agencija i investitora, ali i kupaca. Oko 45% vlasnika nekretnina veruje da će aktuelna situacija u svetu uticati na cene nekretnina.\nZanimljivo je su, paralelno sa tim, vlasnici nekretnina gotovo u istoj meri izrazili sukobljeno mišljenje – da će se ljudi teže odlučivati za kupovinu i da će ljudi koji imaju novca uložiti u nekretnine zbog straha od inflacije. Vlasnici nekretnina su odgovor “da će ljudi manje uzimati stambene kredite” označavali u 19%.\nLjudi koji imaju novca ulagaće u nekretnine zbog straha od inflacije.\nKada je reč o cenama nekretnina za prodaju, 51% vlasnika nekretnina očekuje da će cene nekretnina rasti ili da one već rastu, 19% vlasnika nekretnina misli da će cene ostati iste, 12% njih veruje da će cene padati. Zanimljivo je da je skoro 16% ispitanika na ovo pitanje odgovorila sa “ne znam”.\nKada je reč o cenama izdavanja, 39% vlasnika misli da će cene rasti ili da već rastu, 17% njih misli da će padati cene, a, slično kao kod prodaje nekretnine, skoro 15% njih nije moglo da predvidi kako će se u narednom periodu kretati cene izdavanja. Zanimljivo je da su ovde, nasuprot kupoprodaji nekretnina, vlasnici više uvereni da će cene izdavanja ostati iste (27%).\nTrećina kupaca nada se padu cena\nVećina vlasnika nekretnina nije izražavala zabrinutost po pitanju aktuelnih dešavanja, pa je 67% njih izjavilo da novonastala situacija u svetu neće uticati na njihovo razmišljanje ili ponašanje u pogledu kupoprodaje ili izdavanja.\nZanimljivo je da je 18% vlasnika izjavilo da će požuriti sa prodajom/izdavanjem kako bi izbegli potencijalnu krizu na tržištu nekretnina, a 12% njih će sačekati sa svim započetim procesima dok se aktuelna situacija ne reši.\nKupci nekretnina su još više nego vlasnici uvereniji da će aktuelna situacija u svetu uticati na cene nekretnina (56%). U velikoj meri misle i da će se ljudi teže odlučivati na kupovinu dok se stvari ne stabilizuju i ovaj odgovor su više označavali nego vlasnici nekretnina.\nKupci nekretnina su još više nego vlasnici uvereniji da će aktuelna situacija u svetu uticati na cene nekretnina.\nKupci takođe, u podjednakoj meri kao i vlasnici, veruju da će se na kupovinu odlučivati oni koji imaju novac i da će situacija uticati na to da ljudi manje uzimaju stambeni kredit.\nNa pitanje kako kupci očekuju da će se kretati cene starogradnje, njih 40% misli da će cene rasti ili da već rastu. Zanimljivo je da su optimistični kada je reč o padu cena, te 30% njih očekuje da će do njega doći.\nOko 13% ispitanika misli da će cene u starogradnji ostati iste, a gotovo podjednak broj njih je izjavilo “da ne zna” kako će se kretati cene na tržištu prodaje starogradnje.\nOsetan rast u cenama izdavanja\nDok kod prodaje starogradnje 30% kupaca misli da će doći do pada cena, na pitanje o izdavanju nekretnina 19% njih veruje da će do pada cena doći.\nIpak, 29% njih je izjavilo da cene izdavanja već rastu, a 25% da to očekuju. Na osnovu ovoga možemo zaključiti da tržište izdavanja brže daje odgovor na aktuelna dešavanja, kao to i da su promene u ovoj sferi tržišta češće.\n#agencija za nekretnine #cena nekretnina #istraživanje #nekretnine srbija #rast cena nekretnina #rat u ukrajini #skuplje nekretnine\n„Ljudi koji imaju novca ulagaće u nekretnine zbog straha od inflacije.“\nNikada nece vise cene nekretnina u svetu padati.\nRazloga je hiljadu i jedan, nema tu vise nikakve kalkulacijee,…\nsamo kinta na sunce i to KESH!


SUPERIORAN PRIRODNI IZVOR OMEGA-3 UZ DODATKE PLUS | Promo\nSUPERIORAN PRIRODNI IZVOR OMEGA-3 UZ DODATKE PLUS\nOdgovor iz prirode na masnoće u krvi\nPovišen nivo masnoća u krvi je sve češća pojava... Ubrzan ritam života, nepravilna ishrana, stres – sve su to preduslovi za pojavu problema sa masnoćom u krvi, koja – ukoliko se na vreme ne reaguje – može da dovede do razvitka prevremene ateroskleroze i brojnih komplikacija. LDL odnosno „loš holesterol“ u direktnoj je vezi sa ubrzanim razvojem aterosklerotskog procesa i povećanim rizikom nastanka bolesti srca. Sniženjem nivoa ovog holesterola u krvi, uradili smo mnogo u zaštiti sopstvenog srca. Prvi i osnovni savet za one koji imaju problem sa povišenom masnoćom jeste adekvatna ishrana i povećanje nivoa fizičke aktivnosti. Ukoliko se ne postigne željeni rezultat, tu je priroda da pomogne!\nTokom poslednjih godina porastao je interes za primenu omega-3 masnih kiselina kako u prevenciji, tako i u lečenju ateroksleroze i njenih komplikacija. Najviše ovih masnih kiselina ima u ribi, u semenkama lana, orasima, bundevinom ulju, ali superioran prirodni izvor omega-3 i esencijalnih masnih kiselina nalazi se u Antarktičkim račićima. Već neko vreme postoje posebno formulisani proizvodi koji se zasnivaju na uljanom ekstraktu ovih račića, među kojima se izdvajao Save Oil. U potrazi za još boljim preparatom, ova uspešna formulacija je dodatno obogaćena polikozanolima i koenzimom Q10, i na tržištu se pojavila pod imenom Save Oil Plus. Dakle, šta je plus u Save Oil Plusu, pored uljanog ekstrakta račića?\nPOLIKOZANOLI deluju direktno na ćelije jetre koje kontrolišu sintezu i razgradnju holesterola, i dodatno spuštaju vrednosti ukupnog i lošeg LDL holesterola za 25-30%. KOENZIM Q10, čuvar funkcija srca koji doprinosi borbi protiv starenja ćelija i tkiva (štiti ćelije od oksidativnog oštećenja) i doprinosi stvaranju energije u celom organizmu. Poželjan je dodatak u terapiji statinima (lekovi za smanjenje holesterola), koji dovode do deficita ovog koenzima.\nSave Oil Pluspredstavlja jedno od najsnažnijih sredstava u prekidanju začaranog kruga visokog holesterola (ukupnog i LDL) i kardiovaskularnih oboljenja. Ova jedinstvena formulacija uz pomoć sinergističkog dejstva komponenti doprinosi održavanju normalnih koncentracija holesterola u krvi i na taj način štiti kardiovaskularni sistem.


Muzička recenzija: Psihomodo Pop „Live Unpljugd“ (Dallas) | CityMagazine\nBend koji je u staroj Jugoslaviji verovatno najduže čekao red za album, skoro čitave osamdesete svoju reputaciju je zacementirao izvanrednim demo snimcima koje je Sloba Konjović beslovesno puštao na Studiju B, čestim koncertima i bestidnosti frontmena Davora Gobca. Kako je ostatak iste te velike zemlje bio lišen svedočenja dalje karijere benda posle poslovično mlako isproduciranog prvenca „Godina zmaja“, ova živa kompilacija skoro savršeno funkcioniše kao vremenska kapsula koja pokriva više od 30 godina benda.\nPoseban kapric je mesto održavanja – kazalište Gavella, plus duvački orkestar koji je doprineo evociranju nekih zaboravljenih klasika poput možda njihove najbolje pesme Zauvijek, koja je ovde prekrštena u Nema nje.\nNa dva CD-a i jednom DVD-ju je čitava karijera benda, od besmrtnih Ramona, Kad sam imao 16 i očekivano poslednje Leteći odred, pa sve do Totalno sam lud, Sexy Magazin ili Bunim se, bunim se. Nova pokoljenja verovatno ne shvataju suštinu i domet ovakvih bendova koji traju koliko traju, ali za sve ostale, fino podsećanje uz prstohvat nostalgije…\nABBA: Nova muzika posle 35 godina\nNerazumevalica: Nova inkluzivna predstava za decu muzičke recenzije · pop muzika · recenzije albuma · rok muzika\nNerazumevalica: Nova inkluzivna predstava za decu


Tači kritikuje Haradinaja zbog dijaloga i veza sa Radoičićem - Jutarnji GLASnik\nPredsednik Hašim Tači održao je konferenciju za medije na kojoj je javno odgovorio javno na sve optužbe premijera Haradinaja. Tači je pozvao premijera da bude racionalniji i odgovorniji kada je reč o dijalogu. Ukazao je i na prijateljstvo Haradinaja sa Milanom Radoičićem, kao i na njegovu ulogu u preuveličavanju liste veterana.\nPredsednik Tači započeo je svoju konferenciju navodima da OVK nije imala više od 12.000 boraca i pozvao političke stranke da se ne mešaju u pravosuđe, prenosi KoSSev i dodaje da je to bio samo prvi deo govora koji je namenio premijeru Haradinaju, koji stalno tvrdi da ima 50 do 60 hiljada veterana.\n“Zloupotreba liste veterana treba da se istraži do kraja. Svi mi znamo da nije bilo više od 12.000 veterana”, poručio je Tači.\n„Dijalog nije umro”, dodao je Tači, odgovarajući na izjavu Haradinaja koja je preneta ranije danas: “Saučešće, ideja podele je umrla.“\nPredsednik je potom pozvao Haradinaja da bude odgovorniji i racionalniji prilikom davanja izjava u vezi sa dijalogom.\nU petak je Haradinaj rekao u selu Morina u Srbici da predsednik Tači ne sme da govori sa Srbijom o teritoriji Kosova.\n“Siguran sam da premijer ima potrebu da koriguje svoju izjavu i stavove o procesu dijaloga”, rekao je Tači.\nTači je zadao i poslednji udarac Haradinaju, pomenuvši njegovo prijateljstvo sa Milanom Radoičićem iz Severne Mitrovice.\nOptužio je Haradinaja da žrtvuje Preševsku dolinu samo zarad jednog čoveka, aludirajući na Milana Radoičića za kojeg smatra da je čovek sa glavnim uticajem na Severu.\n“Ne mogu da žrtvujem ‘Preševsku dolinu’ zbog jednog čoveka na Severu”, rekao je Tači pred novinarima.\nNa kraju konferencije, Tači je od Haradinaja zatražio da bude pametniji i snalažljiviji kada je u pitanju dijalog sa Srbijom.\nTagged HAŠIM TAČI, KOSOVO, MILAN RADOIČIĆ, RAMUŠ HARADINAJ


Baby Jogger City Tour Lux Rosewood kolica za bebe cena, cene Srbija, prodaja Beograd Novi Sad Niš\nBaby Jogger City Tour Lux Rosewood kolica za bebe cene\nEPonuda nije internet prodavnica već Vam omogućava da brzo i lako nađete Baby Jogger City Tour Lux Rosewood kolica za bebe po najjeftinijoj ceni. Naš cilj je da kupci budu što bolje informisani o ponudi Baby Jogger City Tour Lux Rosewood kolica za bebe na tržištu Srbije. Vrlo lako nalazite željeni proizvod za kategoriju Dečija kolica cene, ne morate da lutate od sajta do sajta za Baby Jogger Dečija kolica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baby Jogger City Tour Lux Rosewood kolica za bebe sa PRODAVCEM. EPonuda ne može da garantuje potpunu tačnost specifikacije i slika za Baby Jogger City Tour Lux Rosewood kolica za bebe. Pre kupovine, podatke za Baby Jogger City Tour Lux Rosewood kolica za bebe proverite na sajtu PROIZVOĐAČA.


Dejan Kovačević, predsednik opštine Gornji Milanovac ugostio je Maju Gojković, drugu na listi "Aleksandar Vučić - za našu decu" i predsednicu Skupštine Republike Srbije u prethodna dva mandata.\nOvom prilikom razgovarali su o raznim temama od opšteg ineteresa, ali i o nastavku kampanje za predstojeće izbore. Kovačević i Gojkovićeva dotakli su se i aktulenih tema koje se tiču rada Skuštine u prethodnom periodu, novih zakona ali i o nameri Vlade da svim građanima, prvenstveno zdravstvenim radnicima i mladima uopšte, stvori uslove za bolji život u Srbiji i da se na taj način spreči odliv naših ljudi u druge zemlje.\nKao jedna od tema današnjeg sastanja nametnula se i prisutnost žena na republičkoj i lokalnim listama Srpske napredne stranke , gde je ovog puta njihova zastupljenost i viša od četrdeset procenata. Kovačević i Gojkovićeva su jedinstveni u stavu da žene i muškarci mogu postići podjednako dobre rezultate u politici, što se na državnom nivou i dokazalo.\nMaja Gojković je, između ostalog, istakla da je Skupština Republike Srbije u prethodnom mandatu donela nove značajne zakone, ali i da se radilo na unapređenju izbornih uslova u Srbiji.\nSpisak dosadašnjih komentara za članak "Maja Gojković posetila Gornji Milanovac".\nPredsednik Srbije Aleksandar Vučić je, govoreći o dijalogu sa Prištinom, rekao da je Beograd želi da razgovori budu suštinski, a ne formalni i da oni rešavaju probleme. Najavio je da će srpska strana… [...]\nSpisak dosadašnjih komentara za članak "Maja Gojković posetila Gornji Milanovac". Podelite vaše mišljenje sa nama. Pošaljite komentar klikom na dugme - napišite komentar.


Kreacije za sve pare\nod Admin taj Pet 1 Maj 2009 - 17:26\nNa Fešn viku predstavljeni modeli „Kavalija", „Ralfa Lorena", kao i Dženi Pekam, za koje je potrebno i nekoliko stotina hiljada inara.\nPretposlednje večeri „MTS Beogradske nedelje mode" u Tržnom centru „Ušće" održana je modna revija kojom su predstavljeni modeli prestižnih brendova poput „Kavalija", „Armanija" ili „Ralfa Lorena".\n„Sportina grup", vodeći zastupnik dizajnerskih brendova na tržištu jugoistočne Evrope, otvorio je na „Ušću" veliki modni centar „XYZ blek lejbel", u kojem je i organizovana revija. Na pisti su se našli probrani modeli iz poslednjih kolekcija poznatih dizajnera i brendova, koje su bile tematski podeljene.\nTema za početak bila je „hot pens", a posetioci su imali prilike da vide kakve kreacije za plažu ovog leta predlažu „D&G", „Džast Kavali", „Barberi", „GF Fere" ili „Armani džins". Drugi segment revije činili su modeli idealni za branč, dok je tema za treću kombinaciju modela bila pres-konferencija.\nNajviše pažnje izazvali su modeli kojim je inspiracija crveni tepih, pa su predstavljene veoma elegantne haljine i odela dizajnera i brendova kao što su Dženi Pekam, Emilio Puči, Džon Galijano i „Živanši".\nMeđutim, većina prikazanih kreacija nedostupna je većini običnih smrtnika, s obzirom na astronomske cene. Tako je, na primer, za haljine iz kolekcije „Džast Kavali" potrebno izdvojiti između 220.000 i 280.000 dinara, nešto jeftiniji model dizajnerke Dženi Pekam košta „samo" 116.000 dinara.\n11.000 za Galijani majicu\nProlećna jakna marke „markaho" košta 46.000, dok je za cipele istog brenda potrebno 75.000 dinara. Najjednostavnija pamučna majica sa potpisom Džona Galijana košta 11.000, a jedan deo trenerke je oko 30.000 dinara. Ukoliko se odlučite za modni detalj kao što je „džast kavali" kaiš, potrebno vam je 17.000, dok je „bikembergs" kačket 7.000 dinara. Za minijaturnu torbu za dnevne varijante „ralf loren" potrebno je izdvojiti 47.000 dinara.\nInače, od javnih ličnosti u ekskluzivnim kreacijama uživali su Đule, frontmen „Van Goga", Boško Jakovljević, Branka Pujić, bivša „modelsica" Nevena Adžemović, Roksanda Đorđević i Olja Ivanjicki.


RTCG - Radio Televizija Crne Gore - Nacionalni javni servis :: Dijaspora :: Za ekonomski razvoj važna i uloga dijaspore / print=true\nROĆEN SAOPŠTIO 27. 07. 2018. 12:21 >> 12:06 2\nDijaspora može da odigra važnu ulogu u povećanju dinamike ekonomskog razvoja, kao što je to bio slučaj tokom obnove nezavisnosti države, ocijenio je glavni politički savjetnik predsjednika Crne Gore, Milan Roćen.\nOn je danas, na trećoj sjednici Savjeta za saradnju sa iseljenicima, kazao da će iseljenici u novoj fazi razvoja države imati aktivniju ulogu u kreiranju društvenih, ekonomskih i političkih tokova.\nRoćen je rekao da je ovo doba digitalne dijaspore koje će olakšati saradnju Crne Gore sa iseljenicima.\nOn je naveo da očekuje da se iz Crne Gore, kao evropske zemlje u civilizacijskom smislu, neće više odlaziti iz materijalnih razloga.\n"Nije daleko dan kada će se potomci naših iseljenika vratiti u Crnu Goru", kazao je Roćen.\nPrema njegovim riječima, za 12 godina od obnove nezavisnosti, Crna Gora je vodeća ekonomija u regionu, najmlađa članica NATO-a, koju međunarodni partneri nazivaju sidrom stabilnosti Balkana.\n"Od 30 odsto evropskog prosjeka razvoja 2006. godine, došli smo na 46 odsto, a u tom periodu strane investicije u bruto društvenom proizvodu učestvovale su od 18 do 19 odsto", naveo je Roćen.\nOn je podsjetio da se gradi autoput, brojni turistički rizorti, energetski objekti i sve to ukazuje da Crna Gora ide tamo gdje je dijaspora već, u Evropu i razvijeni svijet.\nRoćen je kazao da je pitanje saradnje sa iseljenicima izdignuto na nivo najvećih državnih prioriteta nakon obnove nezavisnosti, 2006. godine.\n"Tada je prepoznata potreba sistemtskog rješavanja tog pitanja", rekao je Roćen.\nPrva strategija o saradnji Crne Gore, kako je naveo, usvojena je 2010. godine i njom je bilo predviđeno da se formira Uprava za dijasporu, koja danas postoji u okviru Ministarstva vanjskih poslova.\nRoćen je podsjetio da je nedavno usvojen i novi Zakon o saradnji sa iseljenicima.\nOn smatra da veliko priznanje treba odati Matici crnogorskoj, koja se na pravi način bavi pitanjem saradnje države sa iseljenicima.\nDirektor Uprave za dijasporu, Predrag Mitrović, kazao je da je za dvije godine od svog postojanja, Savjet uspio da prepozna ključne probleme iseljenika.\n"Te godine za nama pokazale su se kao uspješne, a formiranje Savjeta pokazalo se opravdanim", naveo je Mitrović.\nOn je podsjetio da je Savjet za saradnju sa iseljenicima, kao jedno od novih rješenja, uveden Zakonom o saradnji sa iseljenicima i konstituisan u septembru 2016. godine, kao savjetodavno tijelo Vlade.\n"To je tijelo koje učestvuje u kreiranju i sprovođenju ključnih politika po pitanju saradnje Crne Gore sa iseljenicima", rekao je Mitrović.\nOn je kazao da novi Zakon, koji je usvojen prije nekoliko dana, trebalo bi da dovede do realizacije većeg broja projekata, koji su od interesa za dijasporu.\nMitrović očekuje da će se u narednom periodu još više intenzivirati procesi saradnje između države i dijaspore.\nPotpredsjednik Savjeta sa saradnju sa iseljenicima, Boris Popivoda, kazao je da je Zakon o iseljenicima zakonska pretpostavka za saradnju države i dijaspore.\nOn je podsjetio na brojne uloge koje je dijaspora imala, od lobiranja za nezavisnost Crne Gore, pa do novčane pomoći.\nPopivoda je ocijenio da je Savjet rezultat zajedničke brige, truda i rada.\nCrnogorska dijaspora Milan Roćen


Region u suzama: UMRO DUŠKO JAKŠIĆ\nIzvor: SrbijaDanas.com, 17.Jan.2020, 14:12\nBivši senator Republike Srpske i dugogodišnji direktor banjalučkog Ekonomskog instituta Duško Jakšić preminuo je u Banjaluci u 84. godini.\nKomemorativna sednica biće održana sutra u 11 časova u Maloj sali Banskog dvora, a sahrana u 14 časova na groblju Barakovac, opština Čelinac.\nDuško Jakšić rođen je 1936. godine u Čelincu. Gimnaziju je završio 1955. godine u Banjaluci, Elektrotehnički fakultet >> Pročitaj celu vest na sajtu SrbijaDanas.com << 1961. u Beogradu, magistrirao na Ekonomskom fakultetu u Zagrebu 1979. godine i doktorirao na Fakultetu organizacionih nauka 1985. godine u Beogradu.\nNakon zaršetka studija Jakšić se vratio u rodni grad i karijeru započeo u fabrici "Rudi Čajavec" u kojoj je prošao kroz sve faze proizvodnog procesa i upravljanja, od konstruktora preko direktora Instituta do tehničkog direktora ove kompanije.\nJakšić je dao veliki doprinos u razvoju novih proizvoda, osvajanju novih tehnologija i otvaranju novih fabrika i, posebno, izlasku ove kompanije na međunarodno tržište.\nU profesionalnoj karijeri Jakšić je ostvario i veoma zapaženu ulogu u saradnji sa Privrednom komlorom Republike Srpske i posebno sa Akademijom nauka i umetnosti RS učestvujući u skoro svim naučnim skupovima koje je Akademija organizovala.\nPola veka dugo radno angažovanje Jakšić je završio 2013. godine na mestu savjetnika predsednika Vlade Republike Srpske.\nBio je član Senata Republike Srpske u dva saziva, objavio je četiri knjige "Električna oprema motornih vozila", Tehnička knjiga, Beograd 1974. godine, "Republika Srpska – prostor, stanovništvo, resursi" Narodna univerzitetska biblioteka "Petar Kočić", Banjaluka 1995. godine, "Postdejtonska stvarnost i perspektiva", Atlantik BB Banjaluka, "Brčko – makaze nad pupčanikom", Institut za geopolitičke studije, Beograd 1997. godine.\nJakšić je bio dobitnik mnogih priznanja, a jedno od njih je Povelja 800 godina manastira Hilandar i ktitor je Crkve Svete Petke u rodnom Barakovcu.\nPredsednik Republike Srpske Željka Cvijanović uputila je saučešće porodici nekadašnjeg senatora Srpske ističući da je Jakšić svojim angažmanom ostavio dubok trag u stručnoj i naučnoj javnosti Srpske.\nCvijanovićeva je naglasila da odlazak Duška Jakšića predstavlja nenadoknadiv gubitak, ne samo za njegovu porodicu, nego i za celokupnu javnost Republike Srpske.\nBlic: Bivši senator Republike Srpske Duško Jakšić preminuo u Banjaluci, sutra sahrana\n23:32: REZZIME DANA (petak): Nije išlo najbolje, tajvanska košarka i D...


Štampači za keramiku - Migraf, Sabac, Štamparija, brendiranje, nalepnice, gracki dizajn, keramika, stampa velikog formata, digitalna stampa, Štampači za keramiku\nVeliko iskustvo sa štampacima za keremiku donosi viši nivo kvaliteta i stabilnosti\nSvaki štampac koji koristi dvo-komponentni toner može se modifikovati. Zbog specificnosti tonera za keramiku nemaju svi mogucnost da se prilagode potrebama kvaliteta, samo reprodukcije. Pre 15 godina, kao jedina ponuda nalazio se cuveni Canon CLC 11xx. Dugo godina neprevazidjeni štampac, visokog kvaliteta i niske cene davao je veoma dobre rezultate. Trenutno, na tržištu se ne nalazi Canon takvih performansi. C1 je model najcešce pokušavan da se prilagodi ovoj vrsti štampe ali bez uspeha.\nProizvodjaci, kao što su Konika-Minolta i Xerox,mogu se modifikovati ali rezultati im nisu dovoljno kvalitetni I pored svih teškoca koje postoje u ovoj tehnologiji, mi smo se opredelili za Ricoh modele.\nRicoh je renomirani proizvodac štampaca, multifunkcionalnih uredaja i fotokopir mašina. Za modele koje smo odabrali, iz široke palete Ricoh štampaca, nije potrebno veliko iskustvo za upotrebu. Naravno sama modifikacija iziskuje profesionalizam i iskustvo u ovoj oblasti, te vam s toga ne preporucujemo da se upuštate u ovaj posao sami ocekujuci kvalitet koji je moguce postici.\nModeli u našoj ponudi: - Ricoh Aficio SPC 430 A4 format Nov - Ricoh Aficio SPC 830 A3 format Nov - Ceramprint 1000-4 A3+ (SRA3) format Nov\nModeli koji se mogu modifikovati uz strucno lice po porudžbini: - Ricoh Aficio MPC 2500/3000 - Ricoh Aficio MPC 3001/3002\nNazovite radi bližih informacija.


Nakon sjednice je saopšteno da je izmjenama odluka usaglašena sa novim Zakonom o javnom partnerstvu i izmjenama Zakona o crnogorskom partnerstvu.\nIzmijenama člana 13 odluke iz 2018 daje se pravo i maloljetnim članovima porodice aplikanta da steknu crnogorsko državljanstvo, a da ne čekaju da postanu punoljetni.\nU ranijoj odluci je pisalo da aplikant podnosi zahtjev za sebe i članove svoje porodice između ostalog i za „djecu mlađu od 18 godina života, koja crnogorsko državljanstvo mogu steći punoljetstvom“, a u novoj odluci je izbrisan dio “koja crnogorsko državljanstvo mogu steći punoljetstvom”.\nU prethodnoj odluci je bio i dio „angažovan za praćenje ulaganja u razvojne projekte”.\nVlada je dala saglasnost da je izgradnja turističkog naselja kategorije pet zvjezdica Rt Stari Ulcinj Kruče investitora „Stroj servis gradnja” iz Bara i propratna infrastruktura od značaja za razvoj države Crne Gore.\nVlada je takođe dala saglasnost i da je izgradnja turističkog turističkog kompleksa pet zvjezdica u Baru investitora „Canj investment” Podgorica od značaja za razvoj Crne Gore.\nVlada je dala saglasnost na Plan korišćenja sredstava Javnog preduzeća za upravljanje morskim dobrom Crne Gore za 2020.\nNista novo,vazda su djeca "parasa" bila povlascena


Pandemija zaustavila izvoz metaka, ali ne i izvoz eksploziva\nTanjug 10. marta 2021. 08:31\nFoto: Tanjug/Freeimages, arhiva\nSARAJEVO – Namenska industrija BiH pretrpela je prošle godine snažan pad prihoda na stranim tržištima, o čemu svedoči podatak da je izvoz smanjen za čak 44,5 miliona maraka (22,7 miliona evra) u odnosu na godinu ranije.\nKako je „Nezavisnim novinama“ potvrđeno iz Spoljnotrgovinske komore BiH, ova industrijska grana je 2020. ostvarila izvoz od 198.525.304 KM (101,5 miliona evra), dok je prethodne godine on iznosio 243.045.359 maraka (124,2 miliona evra).\nKonkretno, u godini koju je obeležila pandemija virusa korona BiH je izvezla oružja i municije, te delove i pribor za oružje u ukupnom iznosu od 162.636.214 maraka (83,1 miliona evra). Godinu ranije je tu robu prodala inostranim tržištima za 212.932.815 maraka (oko 108,9 miliona evra).\nIzvoz eksploziva i srodne robe iz BiH je 2020. godine rastao i iznosio je 35.889.090 KM (18,3 miliona evra), a godinu ranije bio je „težak“ 30.112.544 marke (15,4 milioan evra).\nIzvoz namenske industrije je smanjen prema skoro svim partnerima, a najviše prema Saudijskoj Arabiji, za 50.916.816 KM (26 miliona evra) ili 71 odsto u odnosu na isti period 2019. godine, navodi se u tekstu.


Izvor: RTS/Regioni arhiva vesti 14.12.2017 - Naslovi.net\nIzvor: RTS/Regioni arhiva vesti 14.12.2017\nMeštani cerskih sela čekaju betonske bandere\nZa dobrobit domaćinstva važno je da ima ko da ga obrađuje, ali i da ima osnovne uslove za život na selu. Meštani zaseoka Bair u selu Trbosilje na Ceru kažu da imaju podmladak na imanjima, ali im je struja problem da gazdinstva opstanu. Očekuju da… »\nU Crnoj Travi se već godinama broj novorođene dece broji na prste jedne ruke. Zbog toga su Tehničkoj školi u ovom mestu neophodna deca sa strane. Uz besplatno školovanje sada nude i bolje uslove rada i života u učeničkom domu, koji su renovirani… »


Postavljena skulptura Đorđa Zečevića | Biblioteka šabačka\nPred velikim brojem umetnika, kulturnih radnika i ljubitelja umetnosti uopšte, ispred Aneksa Biblioteke šabačke, predstavljena je skulptura “Vir” šabačkog vajara Đorđa Zečevića, koja je nastala u okviru 17. Mišarske likovne kolonije – Radionice skulpture. Organizator Kolonije je Kulturni centar u Šapcu, a cilj prošlogodišnjeg saziva bio je inoviranje pristupa tradicionalnom konceptu, kao i da dela četvorice vajara nađu mesto u javnom prostoru.\nSkulptura “Vir”, kako je istakao sam umetnik, upućuje na promene, a upravo je zgrada Aneksa ta koja nas neprestano podseća na kretanje i promene koje nas čine drugačijim, boljim. Kolonija je organizovana pod pokroviteljstvom grada Šapca, a na svečanom predstavljanju skulpture govorili su Igor Marsenić, član Gradskog veća grada Šapca, Filip Kovačević, istoričar umetnosti, predstavnik Kulturnog centra, Sonja Bokun Đinić, direktorka Biblioteke šabačke i Đorđe Zečević.\nFilip Kovačević, Đorđe Zečević i Sonja Bokun Đinić\nZavršena obrada serijskih publikacija


Radnici "Lear-a" padaju u nesvest zbog vrućina i loših uslova rada\n19 July 2016 na Vesti\nNovi Sad - Radnici koji su zaposleni u kompaniji "Lear" prethodnih dana padali su u nesvest od vrućina u probnom pogonu u Luci Novi Sad, a klime su tek sada ugrađene.\nPogledajte sta zaposleni misle o ovoj firmi LEAR CORPORATION\nUkoliko radite u ovoj fabrici ili bilo kojoj drugoj firmi postavite anonimno vas komentar iz firme u kakvim uslovima radite, koje su prednosti posla i koje su mane na www.ogledalofirme.com\nRadnici su ispričali da je Hitna pomoć morala da interveniše nekoliko puta, što je i potvrđeno u toj zdravstvenoj ustanovi, ali u fabrici "Lear" ništa zvanično nisu saopštili, već je "Blicu" nezvanično rečeno da je sada ugrađeno 30 klima uređaja.\nPogledajte sve ostale aktuelne oglase za posao na www.ogledalofirme.com\nRadnica Maja Čurić, koja je sada na bolovanju, kaže da u hali, gde radi nekoliko stotina ljudi, nema prozora ni vazduha, a nije bilo ni klima-uređaja.\n"Unutra je plus 50, a mi radimo 12 sati dnevno. Ljudi su padali u nesvest pored mašina, a direktor se izvinio tek kada je došla policija", rekla je radnica Čurić.\nRadnici su ispričali i da "Lear" ima ugovor sa jednim taksi udruženjem da radnike u slučaju padanja u nesvest besplatno prevozi u bolnicu ili do kuće.\nVeronika Đukić koja je dala otaz, kaže da im je rečeno da nisu isunjavali norme, pa su morali da rade po 12 sati dnevno.\n"Nisam mogla više da izdržim to iznurivanje i dala sam otkaz. Radila sam tri različita posla i još sam prevodila tekstove na mađarski, jer nam Mađari drže obuke, što mi se nije računalo kao posao", kaže Veronika.\nMenadžer za ljudske resurse "Lear" u Srbiji Ivan Bakić rekao je da zbog korporacijskog pravila ne može da govori o problemima sa vrućinama i nedostatkom vazduha u pogonima fabrike, jer "Lear nema običaj da komentariše pitanja koja nisu vezana isključivo za biznis kompanije".\nPlata 21.000 dinara\nRadnici su rekli da su plate 21.000 dinara uz putne troškove od 1.700 dinara i topli obrok od 700 dinara. U hali u Luci Novi Sad radi nekoliko stotina ljudi, koji su tu smešteni dok Grad Novi Sad ne sagradi halu. Opozicija je više puta kritikovala ugovor po kome će Novi Sad uložiti više od četiri milijarde dinara u gradnju hale, a "Lear" uz subvencije Republike, zaposliti od 1.600 do 2.000 radnika.\nIzvor: Blic, foto: novisad.rs\nU "Putevima Srbije" plata smanjena svima, osim direktoru\nSvi zaposleni u preduzeću "Putevi Srbije", osim prvog čoveka Zorana Drobnjaka, primili su u januaru ove godine niže plate… Dalje...\nZA NEVERICU Strašni detalji iz GEOX fabrike u Vranju: Vi Srbi ste Cigani, retardirani…\nDan posle 50. rođendana, „shodno Zakonu o radu“, Gordana je dobila svoju radnu knjižicu i rešenje o prestanku radnog… Dalje...


Kakve veze imaju vežbanje, novac i sreća - WANNABE MAGAZINE\nKakve veze imaju vežbanje, novac i sreća\nNovija istraživanja su potvrdila da je vežbanje veoma korisno za telo koliko i za psihu, ali su otišla i korak dalje, iznoseći tvrdnju da vežbanje usrećuje više od novca. Ako ne želite da preispitujete ovo merilo, jer prihvatate da je novac ono što vas najviše usrećuje (i verovatno unesrećuje, ako ga nemate dovoljno), onda se bacite na vežbanje.\nAli, pazite, mnogo, više i previše vežbanja vam neće doneti više sreće!\nDakle, istraživači sa Yalea sproveli su obimno istraživanje na preko milion amerikanaca, u vidu upitnika kojima su se tražile informacije o fizičkom zdravlju, o ponašanju i mentalnom stanju. Učesnici su odgovarali na pitanja kao što su – koliko puta su se osećali loše i depresivno zbog stresa, emotivnih problema i drugih problema u poslednjih mesec dana, koliki su im prihodi, kojim fizičkim aktivnostima se bave…\nSumiranja rezultata dovela su do interesantnog uvida – oni koji su redovno (svakodnevno) fizički aktivni, godišnje se osećaju loše više od 30 dana u ukupnom zbiru, dok su oni koji nisu aktivni “u daunu” svega 18 dana godišnje. Takođe, rezultati su pokazali da se fizički aktivne osobe osećaju jednako dobro kao i one koje se uopšte ne bave sportom, ali koje imaju visoke prihode (oko 25. hiljada dolara – i više – godišnje).


Razbijen izlog u Štutgartu\nNemačka kancelarka Angela Merkel je kao "gnusan" osudila vandalizam proteklog vikenda u Štutgartu i napade na policiju, rekao je danas njen portparol.\n"Oni koji su učestvovali u takvim činovima nasilja, brutalno napali policajce, uništavali i pljačkali prodavnice nemaju nikakav validan razlog da opravdaju takvo ponašanje", rekao je Štefen Zajbert na konferenciji za novinare u Berlinu.\nViše od deset policajaca lakše je povredjeno i izlozi prodavnica su razbijeni u subotu oko ponoći tokom sukoba vlasti s nekoliko stotina mladih u Štutgartu, saopštila je nemačka policija. Jedan lokalni zvaničnik rekao je da su scene bile "kao u gradjanskom ratu".\nIncidenti su izbili posle policijske kontrole u sklopu istrage trgovine drogom na jednom mestu okupljanja mladih u Štutgartu. Policija je ;navela da je oko 500 mladih navalilo na policiju i krenulo u pohod ka centru grada.\nSituacija se smirila pred zoru pošto je policija privela 20 osoba.\nSličnih incidenata bilo i prethodnih vikenda u Štutgartu, ali ne toliko veliih i s takvim posledicama kako najnoviji.\nŠtutgart: Više od deset policajaca povređeno u uličnim neredima


"Srećan sam zbog golova, ali najvažnija je pobeda i da smo prvi na tabeli. Golove posvećujem mojoj pokojnoj supruzi Edini koja fizički nije sa mnom, ali jeste u glavi i srci", dirnuo je sve Vieira ovim rečima.\nOn je dobio gromoglasne ovacije sa tribina kada je u 69. minutu mesto na terenu ustupio Predragu Sikimiću.\n"Bilo mi je prelepo zbog ovacija. Bitno je da smo u meč ušli svesni da možemo da pobedimo. Sada ću početi da učim i srpski i krećem u školu", poručio je Vieira uz izvinjenje što je prvi gol slavio ispred južne tribine.\n"Nisam znao da su tamo navijači Partizana", dodao je Portugalac.\nLuis Ibanjez se posle povrede vratio na teren i zauzeo mesto na levom beku.\n"Zadovoljan sam i zbog nas i zato što naši navijači srećni mogu kući. Sjajno je bilo. Očekivao sam pobedu, verovao u sebe i saigrače i to se ostvarilo", naglasio je Ibanjez koji je pomogao u prevođenju Vieirinih reči.


Federalno ministarstvo unutrašnjih poslove doniralo zaštitne maske Zavodu za zdravstvenu zaštitu zaposlenika MUP-a Kantona Sarajevo\nDanas, 9. 4. 2020., u Federalnom ministarstvu unutrašnjih poslova donirano je 380 posebnih višekratnih zaštitnih maski Zavodu za zdravstvenu zaštitu zaposlenika Ministarstva unutrašnjih poslova Kantona Sarajevo.\nZaštitne maske nabavljene su u saradnji sa firmom “danial S” d.o.o. Tešanj, što je još jedan doprinos u nizu Federalnog ministarstva unutrašnjih poslove u suzbijanju širenja koronavirusa (COVID-19). Federalni ministar unutrašnjih poslova Aljoša Čampara odlučio je da ih bez naknade dodijeli Zavodu za zdravstvenu zaštitu zaposlenika Ministarstva unutrašnjih poslova Kantona Sarajevo.\nPripadnici ministarstava unutrašnjih poslova svakodnevno su izloženi povećanoj mogućnosti zaraze koronavirusom, kao i osoblje Zavoda, koje se brine o njihovom zdravlju te je veoma važno da ne oskudijevaju u opskrbi osnovnom opremom za rad.\nPrilikom preuzimanja donacije predstavnici Zavoda iskoristili su priliku i Ministarstvu uručili veći broj primjeraka priručnika “Koronavirus, informator i savjetnik za policijske službenike”.


Žabalj: Razvoj poljoprivrede prioritet lokalne samouprave -\n21. novembra 2019.01100\nPredsednik Opštine Žabalj Čedomir Božić zajedno sa direktorom JKP ”Vodovod Opštine Žabalj” Radovanom Plačkićem, pomoćnikom Novom Dovedanom i predsednikom MZ Gospođinci Borisom Straživukom posetio je Poljoprivredno gazdinstvo Đukić iz Gospođinaca.\nLazar Đukić se prvenstveno bavi povrtarstvom, a pored toga i voćarstvom i ratarstvom, na ukupnoj površini od 800 hektara.\nLazar Đukić kaže da poljoprivreda zahteva svakodnevnu posvećenost i celodnevni rad, ali da su rezultati ipak vidljivi.\nPoljoprivredom se bavim gotovo 40 godina, i tokom tog perioda prolazio sam kroz razne faze, ali moram reći da trenutno ipak se vidi pomak i napredak i u ovoj oblasti, što dugi niz godina nije bio slučaj. Obrađujem ukupno 800 hektara zemlje, od toga je 30 hektara pod povrtarskim kulturama, 40 hektara pod voćem a na ostalim površinama su zastupljene ratarske kulture, a ono što je trenutno najveći problem je radna snaga. U planu nam je izgradnja moderne Ulo hladnjače, i u tom slučaju očekujemo pomoć lokalne samouprave, a u smislu prevazilaženja određenih birokratskih prepreka, istakao je Lazar Đukić.\nČedomir Božić, predsednik Opštine Žabalj veoma je zadovoljan današnjom posetom.\nDanas nas je ugostio jedan značajan proizvođač povrća u našoj opštini, čak jedan od najvećih proizvođača luka u Srbiji. Cilj današnje posete je da imamo jednu zdravu komunikaciju sa našim privrednicima, i da uz zajedničke napore stvorimo jedan zdrav privredni ambijent, na obostranu korist, i privrednika i lokalne samouprave, rekao je predsednik Opštine Božić.\nZaključeno je da je saradnja lokalne samouprave sa poljoprivrednicima odlična, a poljoprivrednici imaju sluha za svoju lokalnu zajednicu, pa tako pomažu škole i vrtiće u celoj opštini donacijama u vidu voća, povrća i drugih pomoći, što je dokazao i Lazar Đukić.\nRelated tags : boris straživukčedomir božićlazar đukićmz gospođincinovo dovedanopština žabaljradovan plačkić\n13. januara 2021.0492\n10. aprila 2019.0858\n22. oktobra 2021.0291\n6. jula 2022., 16:12


RTCG - Radio Televizija Crne Gore - Nacionalni javni servis :: Region :: "Ovo je orden srpskom narodu u RS"\nODLIKOVAN I DODIK 09. 10. 2019. 08:56 >> 08:56 24\nODLIKOVAN I DODIK\n"Ovo je orden srpskom narodu u RS"\nSrpski član Predsjedništva BiH Milorad Dodik kojeg je SPC odlikovala Ordenom Svetog Simeona Mirotočivog, izjavio je da je to "orden srpskom narodu u RS".\nZahvalivši na tako visokom odlikovanju, Dodik je rekao da ono pokazuje ljubav i prvrženost Srpskoj pravoslavnoj crkvi (SPC).\nDodao je da život čovjeku priredi mnoga iznenađenja, a jedno od takvih je, kazao je, upravo odlikovanje koje je primio.\nOdlikovanje je Dodiku uručeno na Svečanoj akademiji u beogradskom "Centru Sava", povodom obilježavanja osam vjekova autokefalnosti SPC.\n"Nijesam mogao ni da zamislim da ću stajati ovdje na ovo mjestu, u ovako značajnom danu, i dobiti ovako visoko odlikovanje Crkve u koju vjerujem", rekao je Dodik.\nIstakao je da su Srbi kao narod ispisali hiljade stranica istorije, ali da je prvu i najznačajniju ispisao Sveti Sava prije 800 godina.\n"Ta, prva stranica odredila je sve poslije. Ujedinivši sve srpske zemlje, a potom izborivši autokefalnost naše crkve Sveti Sava nam je, kao narodu, i u nacionalnom i u duhovnom smislu dao perspektivu. Usmjerio nas je na pravi put kojim smo koračali 800 godina", rekao je Dodik.\nUkazao je da, kad god su Srbi kao narod bili na tom putu, nijesu griješili.\n"Učio nas je da budemo hrabri, ali mudri i istrajni, kakav je bio - Sveti Sava. Mudro je upravljao svojim brodom i naš narod i Crkvu, uprkos iskušenjima koja nijesu bila ništa manja nego danas, uspješno je izveo na siguran put", rekao je Dodik.


SK ASI-MUR / СК АСИ-МУР / CS IAS-AIT / UC ASI-IWA : Crnogorski radnici - stranci\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 18 of Jan, 2021 [04:15 UTC]\nCrnogorski radnici - stranci\nČetvrtak 25. May 2006. [10:37:00 UTC] (2703 čitanja)\nKraj državne zajednice SCG mnogima će promeniti radni status, ali i ostvarivanje prava iz penzijskog i invalidskog osiguranja.\nBeograd - Osim što će državljani Crne Gore zaposleni u Srbiji dobiti status stranih radnika, proglašenjem nezavisne Crne Gore nestaće i pravni osnov za isplatu penzija i to za sve građane koji borave u Crnoj Gori, dakle i za državljane Srbije, potvrdio je za Danas ministar rada, zapošljavanja i socijalne politike Slobodan Lalović. Zbog toga je ovaj problem, ukazuje ministar, neophodno rešiti međudržavnim sporazumom između Srbije i Crne Gore. Srbija ovakve ugovore ima sa BIH, Makedonijom i Hrvatskom, dok sporazum sa Slovenijom još nije potpisan.\n- Pitanje razdvajanja Srbije i Crne Gore je specifično u sistemu penzijskog i invalidskog osiguranja, jer bi se to odnosilo na sve koji su u Crnoj Gori, dakle i na državljane Srbije u Crnoj Gori. Svima koji su s prebivalištem u Crnoj Gori, bez obzira na državljanstvo, prestala bi isplata penzija u Crnoj Gori. Kasnijim međudržavnim ugovorom regulisala bi se ova isplata, ali ono što bi se suštinski promenilo je to što bi ukupan staž ostvaren u Srbiji i Crnoj Gori imao uticaj samo na sticanje prava, a ne i na visinu penzije - napominje Lalović.\nOsiguranik će, kako objašnjava ministar, sabiranjem staža osiguranja u Srbiji i staža u Crnoj Gori moći da ispuni uslove i ostvari penziju tamo gde je zatečen. Međutim, on će dobiti srazmeran deo penzije u Srbiji i srazmeran deo u Crnoj Gori, što je različito u odnosu na situaciju dok je SCG funkcionisala kao jedna država. Naime, Srbija je dosad u tom delu, prema rečima Lalovića, tretirala državu kao jednu, bez obzira na to što je Ustavna povelja praktično razbila ovu zajednicu. Dakle, ako je radnik, na primer, poslednjih 15 dana svog radnog veka proveo na radnom mestu u Srbiji, on je ostvarivao kompletnu penziju u Srbiji iako je više od 39 godina bio u Crnoj Gori, i obratno.\nDok je za ostvarivanje prava iz PIO određujući faktor prebivalište, za status radnika u drugoj državi kao osnovni element figurira državljanstvo. To automatski znači da će, po proglašenju nezavisnosti, građani Crne Gore koji zasnuju radni odnos u Srbiji imati status stranih radnika, potvrđuje Lalović za naš list. On objašnjava da će se na njih odnositi Zakon o zapošljavanju stranaca, a novi status će praktično podrazumevati "pribavljanje dozvola, raznih papira i prijavljivanje boravišta".\nI dok je s budućim radnicima situacija "čista", rešavanje statusa državljana Crne Gore koji sada u Srbiji imaju status zaposlenog biće daleko komplikovanije, smatra ministar. Lalović je ocenio da prema njima treba biti "fleksibilan" i da ih treba tretirati kao državljane Srbije.\n- Sve će zavisiti od tumačenja zakona, ali procenjujem da na zatečene radnike iz Crne Gore neće uticati ova promena državnog statusa Crne Gore, jer su oni prema do sada važećim propisima zasnovali radni odnos. Smatram da ne bi bilo normalno da im se posle godina rada sada odjednom traže sva dokumenta i dokazi o prebivalištu potrebni za strane državljane, zbog toga što bi činom razdvajanja dve države postali strani radnici - objašnjava Lalović i napominje da je realna mogućnost i sklapanje međudržavnog ugovora koji će to drugačije urediti.\n[ Vreme izvršavanja: 0.12 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.30 ]


Od posledica korone u Leskovcu preminule još tri osobe, u Nišu pet i u Vranju jedna - JuGmedia\nOd 38 osoba koje su u poslednja 24 sata izgubile bitku sa korona virusom, tri osobe su preminule u Kovid bolnici u Leskovcu, pet u Kliničkom centru Niš i jedna u Kovid bolnici u Vranju.\nU Kovid objektima Kliničkog Centra Niš, hospitalizovana su ukupno 289 pacijenta, a kod 189 pacijenta je potvrđeno prisustvo virusa Covid-19, dok među hospitalizovanim pacijentima, nema dece zaražene ovim virusom.\nOd ukupnog broja hospitalizovanih, potvrđenih pacijenata, 15 su priključeni na aparate za veštačku ventilaciju i nalaze se u jako teškom opštem stanju.\n„Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor“, saopštili su iz KC Niš.\nU Kovid bolnici u Lekovcu, trenutno je hospitalizovano 81 pacijenata, a kod 52 pacijenta je potvrđeno prisustvo virusa Covid-19.\nU 3 Kovid bolnice u ZC Vranje, ukupno je hospitalizovan 96 pacijent, kod 82 pacijenta je potvrđeno prisustvo virusa, dok među hospitalizovanim pacijentima, nema dece zaražene ovim virusom.\nPuni džepovi zlatnih poluga\nVlasotinačkoj porodici Valčić vraćeno 5 lokala u Leskovcu\nJavno preduzeće Dom više ne gazduje sa pet lokala u Ulici Južnomoravskih brigada, poznatijoj kao Niškoj jer je prošlog meseca, po pravosnažnom rešenju…


NEMAČKI ŠEF DIPLOMATIJE MAS PORUČIO TRAMPU: Ne dogovaraj ništa sa Putinom | Ekspres.net\nNemački šef diplomatije Hajko Mas upozorio je Donalda Trampa da sa Rusijom ne pravi nikakve jednostrane dogovore koji bi išli na štetu zapadnih saveznika SAD.\n“Uvek smo govorili da nam je potreban dijalog s Rusijom. Zato je dobro da Vašington i Moskva razgovaraju jedan s drugim. Bio bi korak napred ako bi ovaj sastanak pružio i podsticaj za nuklearno razoružanje”, rekao je šef nemačke diplomatije listu “Bild am Zontag”.\nMeđutim, Mas je ukazao da “onaj ko povredi svoje partnere, rizikuje da na kraju izgubi, te da jednostrani dogovori na štetu sopstvenih partnera, na kraju štete i Sjedinjenim Američkim Državama”.\nTramp je, inače, ove nedelje optužio Nemačku da je “zarobljenik” Rusije zbog svog oslanjanja na ruske energente, a u četvrtak je Putina opisao kao “konkurenta”, a ne kao “neprijatelja”.\nTags apelberlindogovaranjedonald trampHajko MasHelsinkisastanakVladimir Putin\nIZNENADNI OBRT: Tramp pozvao Putina u Belu kuću, ali o datumu nije bilo reči PUTIN: Ništa od sastanka sa Trampom zbog unutrašnje političke borbe u SAD JOŠ JEDAN ISTORIJSKI SUSRET: Putin i Tramp 16. jula u Helsinkiju PUTIN I AMERIČKI PREDSEDNICI: Za 18 godina vladavine upoznao njih četiri, ali nikad nisu izgrađeni dobri međusobni odnosi


Na ugovorima dodavali nule da bi dobili više novca » pressing.ba\nAfera sa pranjem novca i zloupotrebom službenog položaja trese Fudbalske federacije Sjeverne Makedonije.\n17.01.2020 u 22:09\nGlavna knjigovotkinja makedonske fudbalske federacije Olgica Mladenovska sumnjiči se da je godinama dopisivala nule na računima kako bi dobila veće sume novca od FIFA i UEFA, vodila duplo računovodstvo, sarađivala sa firmama koje su pružale različite usluge federaciji, te dijelila zaradu s njima i samo u posljednje dvije godine oštetila budžet FFM za više od milion eura, piše portal A1on.\nProšle godine u oktobru protiv nje je podnijeta krivična prijava. Mladenovska je tada suspendovana, a nakon toga je dobila otkaz iz FFM gdje je radila oko tri decenije. Tužilaštvo u Skoplju je potvrdilo da se radi po prijavi Fudbalske federacije Makedonije.\n“Nakon dobijanja krivične prijave u skopskom tužilaštvu za gonjenje organizovanog kriminala i korupcije gdje je otvoren predmet, nadležni tužilac je izdao naredbu za skupljanje informacija u odnosu na to da li je počinjeno krivično djelo. Nakon analize zahtjevane dokumentacije bit će donijeta meritorna odluka tužilaštva”, izjavili su u tužilaštvu za skopski portal A1on.


FBI: Matin je bio "samoradikalizovani" islamski vojnik - Nova Borba\nFBI: Matin je bio "samoradikalizovani" islamski vojnik\nKada je tokom napada na gej klub u Orlandu pozvao policiju, Omar Matin se predstavio kao "islamski vojnik" i poručio da SAD treba da prekinu bombardovanje Sirije i Iraka, pokazuju delovi transkripta tih poziva, koje je FBI objavio.\nNema, međutim, dokaza da je Matina (29), koji je u nesumničnoj pucnjavi ubio 49 osoba, a 53 ranio, usmeravala neka strana teroristička grupa, već je verovatno bio "samoradikalizovan", izjavio je Ronald Huper iz FBI-ja.\nMatin, koji je američki državljanin avagnistanskog porekla, tvrdio je tokom napada da je ispred kluba parkiran automobil natovaren bombama i pretio taocima da će im obući eksplozivne prsluke, pokazuju objavljeni transkriti, preneo je Rojters.\nOn je, tokom tročasovne opsade kluba, tri puta zvao policiju i dispečeru rekao da nosi eksplozivni prsluk poput onih koji su "korišćeni u Francuskoj", navodi se u transkriptima.\nAFP ističe, pozivajući se na zvaničnike FBI-ja, da je Matin bio miran tokom telefonskih razgovora i da je pretio novim krvoprolićem.\nOn je, takođe, napravio pauzu tokom napada, kako bi okačio na internetu poruke, u kojima je iskazivao svoju podršku takozvanoj Islamskoj državi.\nFBI dodaje da nisu pronađeni takvi prsluci, niti eksplozivne naprave u noćnom klubu, kao ni u automobilu napadača.\nIz objavljenih transkripta izostavljena je Matinova zakletva na lojalnost Islamskoj državi, koju zvaničnici tvrde da je dao.\nU FBI-ju objašnjavaju da je to učinjeno kako se ne bi širila "retorika nasilja".\nIstovremeno, policija je saopštila da je te večeri spasla mnogo ljudi, koji su bili zarobljeni u klubu, nakon što je upala i primorala napadača da se povuče ka toaletu sa taocima.\n"Spasili smo brojne živote te večeri", rekao je šef policije u Orlandu Džon Mina na konferenciji za novinare, koja je održana u blizini noćnog kluba "Puls", demantujući tvrdnje da policija ništa nije radila tri sata.